open-index/open-wikipedia-markdown huggingface dataset:
ദ വാ ഡിൻസി കോഡ്

ന്യു യോർക്ക് ടൈംസിന്റെ ബെസ്റ്റ് സെല്ലറായ ദ ഡാവിഞ്ചി കോഡിന്റെ പാരഡിയായി പുറത്തിറങ്ങിയ ഒരു നോവലാണ് ദ വാ ഡിൻസി കോഡ്:ഏ ഫിഷി പാരഡി.ബ്രിട്ടീഷ് നിരൂപകനും നോവലിസ്റ്റുമായ ആഡം റോബർട്ട്സ് ഡോൺ ബ്രൈൻ (ഡാൻ ബ്രൗൺ എന്ന പേരിന്റെ പാരഡി) എന്ന തൂലികാനാമത്തിൽ എഴുതിയ നോവലാണ് 'ദ വാ ഡിൻസി കോഡ്:ഏ ഫിഷി പാരഡി'.ഇൗ നോവലിലെ പല ക‍‍ഥാപാത്രങ്ങളും ദ ഡാവിഞ്ചി കോഡിലെ പ്രശസ്തരായ ചില ക‍‍ഥാപാത്രങ്ങളെ ഒാർമിപ്പിക്കുന്നു;സോഫി നുഡുവു(സോഫി നേവേ),റോബർട്ട് ഡാങ്ക്ലൻ(റോബർട്ട് ലാങ്ഡൺ),കർവ് ടാഷ്(ബെസു ഫാഷെ) തുടങ്ങിയ പേരുകൾ ഉദാഹരണം.
## ക‍‍ഥ
ഏകദേശം ദ ഡാവിഞ്ചി കോഡിന് സമാനമായ ക‍‍ഥയാണ് ദ വാ ഡിൻസി കോഡ്:ഏ ഫിഷി പാരഡിയിലും.ഇവ തമ്മിലുളള വെത്യാസം ഇതിലെ ക‍‍ഥാപാത്രങ്ങൾ അന്വേഷിക്കുന്നത് തിരുകാസയുടെ സ്ഥാനത്ത് ഒരു കോഡ് മത്സ്യത്തെയാണ് ​എന്നതാണ്.അതു മാറ്റിനിർത്തിയാൽ ദ വാ ഡിൻസി കോഡ്:ഏ ഫിഷി പാരഡിയിലെ ക‍‍ഥാസന്ദർഭങ്ങളും ദ ഡാവിഞ്ചി കോഡിലെ ക‍‍ഥാസന്ദർഭങ്ങളും ഏകദേശം സമാനമാണ്.

## അവലംബം
*Locus Mag: Books, Listed by Author - "Roberts, ARRR"
സ്ലേറ്റ്

thumb|സ്ലേറ്റ് (~1950)

## വിവരണം
എഴുതാനുളള ഒരു ഉപകരണമാണ് സ്ലേറ്റ്. പരന്ന കല്ലുകൊണ്ടുള്ള ഒരു കായാന്തരിതശിലയാണിത്..  4x6 ഇഞ്ച് , 7x10 ഇഞ്ച് എന്നീ അളവുകളിൽ മരത്തിൻറെ ചട്ടക്കൂടോടെയാണ് ഇത് നിർമ്മിക്കാറുള്ളത്.   സാധാരണയായി ഒരു തുണികഷ്ണമോ സ്പോഞ്ചോ ഇത് വൃത്തിയാക്കാനായി ഉപയോഗിക്കുന്നു. പരമ്പരാഗതമായി ചെറിയ ക്ലാസുകളിലെ വിദ്യാർഥികളാണ് എഴുതാനായി ഈ ഉപകരണം ഉപയോഗിക്കുന്നത്.ക്ലാസിലും വീടുകളിലുമായി എഴുതാനും ഗണിതകൃയകൾ നടത്താനുമാണ് ഇത് കൂടുതലും ഉപയോഗിക്കുന്നത്.പന്ത്രണ്ടാം നൂറ്റാണ്ട് മുതൽ മൾട്ടി സ്കൂളുകളിൽ ഇത് വ്യാപകമായി ഉപയോഗിച്ചിരുന്നു. കമ്പനികളിൽ ജോലിക്കാർ അവരുടെ സാധന സാമഗ്രികളുടെ ട്രാക്കുകൾ രേഖപ്പെടുത്താനും , ഭൂമിശാസ്ത്രപരമായ പല കണക്കാക്കലുകൾക്കും  ഇത് ഉപയോഗിച്ചിരുന്നു. ചില സമയങ്ങളിൽ പല വിധ കഷ്ണങ്ങൾ കൂട്ടിയോജിപ്പിച്ച് പുസ്തക രൂപത്തിലും നിർമ്മിച്ചിരുന്നു.

## ട്രിവിയ
* ഐപ്പാട് നിർമ്മിച്ചിരിക്കുന്നത് സ്ലേറ്റിൻറെ മാതൃകയിലാണ്.

## ഇതും കൂടി കാണുക
* Slate (disambiguation)#Electronic devices

## അവലംബം

* 
* 
* 

വർഗ്ഗം:വിദ്യാഭ്യാസ ഉപകരണങ്ങൾ
ഹാഷെം ഷബാനി

ദേശദ്രോഹം ആരോപിച്ച്ഇറാനിയൻ ഭരണകൂടം തൂക്കിലേറ്റിയ  കവിയും സാംസ്ക്കാരിക പ്രവർത്തകനുമായിരുന്നു **ഹാഷെം ഷബാനി**.(മ:  27 ജനു: 2014) അഹ്വാസി ന്യൂനപക്ഷ അറബ് ഗോത്രത്തിൽപ്പെട്ട ഷാബാനി ആ വംശത്തിന്റെ തനതു കലയും സംസ്ക്കാരവും ഇറാനിൽ  പ്രചരിപ്പിയ്ക്കുന്നതിൽ ശ്രദ്ധിയ്ക്കപ്പെട്ടിരുന്നു. അറബിഭാഷാദ്ധ്യാപകൻ കൂടിയായ ഷാബാനി നിരവധി കവിതകളും രചിച്ചിട്ടുണ്ട്.
## തടങ്കൽ
ഫെബ്രുവരി 2011 ൽ  മറ്റു നാലു പ്രവർത്തകരോടൊപ്പം അറസ്റ്റിലായ ഷാബാനിയ്ക്ക്  കോടതി 2012 ജൂലൈ 7 നു വധശിക്ഷ വിധിച്ചു. പരമോന്നത കോടതി പിന്നീട് ശിക്ഷ ശരിവയ്ക്കുകയും പ്രസിഡന്റ് ഹസ്സൻ റുഹാനിയുടെ അന്തിമാനുമതിയും ലഭിച്ചതോടെ ജനുവരി 27 നു വധശിക്ഷ നടപ്പാക്കുകയായിരുന്നു.
ആംനസ്റ്റി ഇന്റർനാഷനൽ ഉൾപ്പെടെ നിരവധി സംഘടനകൾ ഷാബാനിയുടെയും മറ്റുള്ളവരുടേയും ശിക്ഷാവിധിയ്ക്കെതിരേ ശബ്ദമുയർത്തിയിരുന്നു.

## അവലംബം

വർഗ്ഗം:ഇറാനിയൻ സാഹിത്യകാരന്മാർ
സ്റ്റീവി വണ്ടർ

**സ്റ്റീവി വണ്ടർ** (ജനനം: മേയ് 13, 1950), ഒരു പ്രശസ്തനായ അമേരിക്കൻ സംഗീതജ്ഞൻ ആണ്. വളരെ ചെറിയ പ്രായത്തിലെ സംഗീത ലോകത്തിലെത്തിയ വണ്ടർ 20-ാം നൂറ്റാണ്ടിലെ ഏറ്റവും പ്രിയപ്പെട്ട സംഗീതജ്ഞരിൽ ഒരാളാണ്. തന്റെ 11 മത്തെ വയസ്സിൽ മോട്ടോൺ റെക്കോഡ് കമ്പനിയുമായി കരാറിലെത്തിയ ഇദ്ദേഹം ജന്മനാ അന്ധനാണ്.

ലോകമെമ്പാടുമായി ഏകദേശം 10 കോടിയിലധികം ആൽബങ്ങൾ വിറ്റഴിച്ചിട്ടുള്ള വണ്ടർ ഏറ്റവും കൂടുതൽ അൽബങ്ങൾ വിറ്റഴിച്ചിട്ടുള്ള 60 കലാകാരിൽ ഒരാളാണ്.  25 ഗ്രാമി പുരസ്കാരം നേടിയിട്ടുള്ള ഇദ്ദേഹം ഏറ്റവും കൂടുതൽ ഈ പുരസ്കാരം നേടുന്ന ഏകാംഗ കലാകാരനാണ്. സംഗീതത്തിനു പുറമേ രാഷ്ട്രീയത്തിലും ശ്രദ്ധേയനായ വണ്ടർ 1980-ൽ  മാർട്ടിൻ ലൂഥർ കിംഗ് ജൂനിയർ ന്റെ, ജന്മദിനം അമേരിക്കയിൽ ഒരു അവധി ദിനമായി  നൽകാൻ  പ്രചാരണം നടത്തിയിട്ടുണ്ട്. 2009 ൽ വണ്ടർ  ഐക്യരാഷ്ട്ര സഭയുടെ സമാധാന ദൂതനായി തിരഞ്ഞെടുക്കപ്പെട്ടു.
## അവലംബം

വർഗ്ഗം:പോപ്പ് ഗായകർ
വർഗ്ഗം:ഗ്രാമി പുരസ്കാര ജേതാക്കൾ
വർഗ്ഗം:1950-ൽ ജനിച്ചവർ
വർഗ്ഗം:അന്ധർ
സത്യഭാമ

ശ്രീകൃഷ്ണന്റെ മൂന്നാമത്തേതും പ്രാധാന്യം കൊണ്ട് രണ്ടാമത്തേതുമായ ഭാര്യയാണ് **സത്യഭാമ (Satyabhama)**. ഭൂദേവിയുടെ അവതാരമായി സത്യഭാമയെ കരുതുന്നു. സത്യഭാമയാണ് നരകാസുരനെ തോൽപ്പിക്കാൻ കൃഷ്ണനെ സഹായിച്ചത്.

വർഗ്ഗം:മഹാഭാരതത്തിലെ കഥാപാത്രങ്ങൾ

സത്രാജിത്തിൻെറ പുത്രിയാണ് സത്യഭാമ, സൂര്യഭഗവാനിൽ നിന്ന് സ്യമന്തകം എന്ന അതിവിശിഷ്ട രത്നം സത്രാജിത്തിന് ലഭിച്ചിട്ടുണ്ട്.

ഈ അമൂല്യരത്നം രാജഭണ്ഡാരത്തിലേക്ക് നൽകുവാൻ ശ്രീ കൃഷ്ണൻ ഒരിക്കൽ സത്രാജിത്തിനോട് ആവശ്യപെടുകയുണ്ടായി, എന്നാൽ രത്നം കൊടുപ്പാൻ സത്രാജിത്തിന് താല്പര്യമുണ്ടായിരുന്നില്ല.

   ഒരുദിവസം അനുജനായ പ്രസേനൻ സ്യമന്തകരത്നം കഴുത്തിലണിഞ്ഞ് കുതിരപ്പുറമേറി നായട്ടിനായ് കാട്ടിലേക്ക് പുറപ്പെട്ടു.വനാന്തരത്തിൽവെച്ച് സ്യമന്തകത്തിൻെറ മിഴിചിമ്മും പ്രഭ കണ്ട് കോപിഷ്ടനായ ഒരു ഉഗ്രസിംഹം പ്രസേനനേയും കുതിരയേയും അടിച്ചു കൊന്ന് രത്ന (മണി) കടിച്ചുപിടിച്ച് കടന്നുകളഞ്ഞു.പ്രഭ ചൊരിയുന്ന രത്നവുമായി പോകുന്ന സിംഹത്തിനെ ജാംബവാൻ കാണുകയും അദ്ദേഹം സിംഹത്തെ വധിച്ച് മണി തൻെറ ഇളയമകന് കളിക്കാൻ കൊടുക്കുകയും ചെയ്തു.

   നായട്ടിനുപോയ അനുജൻ തിരിച്ചു വരാഞ്ഞതിനെ തുടർന്ന് സത്രാജിത്ത് കാനനത്തിലെത്തി തിരഞ്ഞു നടന്നു .പ്രസേനനും കുതിരയും വധിക്കപ്പെടുകയും സ്യമന്തകമണീ ആരോ കവർന്നതായും മനസ്സിലാക്കി. ഇതൊക്കെ  കൃഷ്ണനാണ് ചെയ്തതെന്ന് പരക്കെ പറയുകയും അധിക്ഷേപിക്കുകയുചെയ്തു.

  അങ്ങനെ അപവാദങ്ങൾ കൃഷ്ണൻെറ ചെവിയിലുമെത്തി.നിജസ്ഥിതി ലോകരെ മനസ്സിലാക്കാൻ ഭഗവാൻ കൃഷ്ണൻ ശ്രീരാമ രൂപത്തിൽ ജാംബവാന് ദർശനം നൽകുകയും വൃത്താന്തങ്ങളൊക്കെ ധരിപ്പിച്ച് രത്നം വീണ്ടെടുത്ത് സത്രാജിത്തിനെ ഏല്പിക്കുകയും ചെയ്തു.

   ഈ സംഭവത്തിനുശേഷം സത്രാജിത്ത് പാശ്ചാത്താ വിവശനായി കാണപ്പുപെട്ടു. ഭഗവാൻ കൃഷ്ണനെപറ്റി വെറുതെ പാപകരമായ അപവാദങ്ങൾ പറഞ്ഞുപോയല്ലോ എന്നോർത്ത് അയാൾ വിഷമജീവിതം നയിച്ചു.

ഇതിനുള്ള പ്രായശ്ചിത്തമായി അദ്ദേഹഹം തൻെറ സുന്ദരിയായ മകൾ സത്യഭാമയേയും സ്യമന്തകരത്നത്തേയും കൃഷ്ണന് ദാനം നൽകി ,കൃഷ്ണൻ സത്യഭാമയെ സന്തോഷപൂർവ്വം സ്വീകരിച്ചു.എന്നാൽ സ്യമന്തക രത്നം സ്വീകരിച്ചില്ല അത് സത്രാജിത്തിനുതന്നെ തിരിച്ചു നൽകി.
ജർമൻ ചാൻസലർ

ജർമനിയുടെ രാഷ്ട്രനേതാവിന്റെ സ്ഥാനപ്പേരാണ് **ജർമൻ ചാൻസലർ (Chancellor of Germany).** മിക്കരാജ്യങ്ങളിലെയും പ്രധാനമന്ത്രിക്ക് തുല്യമായ സ്ഥാനമാണിത്.

നിലവിലെ ജർമൻ ചാൻസലർ ആംഗല മെർക്കൽ ആണ്.മൂന്നാം തവണയാണ് ഇവർ  ഈ സ്ഥാനത്തെത്തുന്നത്.ആദ്യമായി ഈ പദവിയിലെത്തുന്ന വനിതയും മെർക്കൽ ആണ്.

## ഇതും കാണുക
* List of Chancellors of Germany
* List of Chancellors of Germany by time in office
* Religious affiliations of Chancellors of Germany

## അവലംബം

## കൂടുതൽ വായനയ്ക്ക്

### Books
* Klein, Herbert, ed. 1993. *The German Chancellors*. Berlin: Edition.
* Padgett, Stephen, ed. 1994. *The Development of the German Chancellorship: Adenauer to Kohl*. London: Hurst.

### ലേഖനങ്ങൾ
* Harlen, Christine M. 2002. "The Leadership Styles of the German Chancellors: From Schmidt to Schröder." *Politics and Policy* 30 (2 (June)): 347–371.
* Helms, Ludger. 2001. "The Changing Chancellorship: Resources and Constraints Revisited." *German Politics* 10 (2): 155–168.
* Mayntz, Renate. 1980. "Executive Leadership in Germany: Dispersion of Power or 'Kanzler Demokratie'?" *In presidents and Prime Ministers*, ed. R. Rose and E. N. Suleiman. Washington, D.C: American Enterprise Institute. pp.&nbsp;139–71.
* Smith, Gordon. 1991. "The Resources of a German Chancellor." *West European Politics* 14 (2): 48–61.

വർഗ്ഗം:ജർമ്മനിയുടെ ചാൻസലർമാർ
ഹെൽമുട് കോൾ

ജർമനിയുടെ ഏകീകരണത്തിന്റെ മുഖ്യസൂത്രധാരനായ ജർമൻ ചാൻസലറാണ് **ഹെൽമുട് കോൾ (Helmut Kohl)**. ബിസ്മാർക്കിനു ശേഷം ഏറ്റവും കൂടുതൽ കാലം ജർമനി ഭരിച്ചതും ജനാധിപത്യരീതിയിൽ തെരഞ്ഞെടുക്കപ്പെട്ട് ഏറ്റവും കൂടുതൽ ഭരിച്ചതും ഇദ്ദേഹമാണ്. ഫ്രഞ്ച് പ്രസിഡന്റ് മിത്തറാങ്ങിനൊപ്പം യൂറോപ്യൻ യൂനിയൻ ഉണ്ടാക്കിയ മാസ്ക്രിറ്റ് ഉടമ്പടിയുടെ ശിൽപ്പിയായും ഇദ്ദേഹത്തെ കാണുന്നുണ്ട്. ഇരുപതാം നൂറ്റാണ്ടിന്റെ രണ്ടാം പകുതിയിലെ ഏറ്റവും മികച്ച യൂറോപ്യൻ നേതാവാണ് കോൾ എന്ന് ജോർജ്ജ് ബുഷും ബിൽ ക്ലിന്റനും അഭിപ്രായപ്പെട്ടിട്ടുണ്ട്.

## അവലംബം

## പുറത്തേക്കുള്ള കണ്ണികൾ

വർഗ്ഗം:1930-ൽ ജനിച്ചവർ
വർഗ്ഗം:2017-ൽ മരിച്ചവർ
വർഗ്ഗം:പ്രസിഡൻഷ്യൽ മെഡൽ ഓഫ് ഫ്രീഡം റെസിപിയൻറ്
ഫ്രാൻസ്വാ മിത്തറാങ്

ഏറ്റവും കൂടുതൽ കാലം ഫ്രാൻസിന്റെ പ്രസിഡണ്ട് ആയിരുന്ന ഒരു ഫ്രഞ്ച് നേതാവാണ് **ഫ്രസ്വാ മിത്തറാങ് (François Mitterrand)**. (ജനനം 26 ഒക്ടോബർ 1916 – മരണം 8 ജനുവരി1996). ജർമൻ ചാൻസലർ ഹെൽമുട് കോളിനൊപ്പം യൂറോപ്യൻ യൂനിയൻ ഉണ്ടാക്കിയ മാസ്ക്രിറ്റ് ഉടമ്പടിയുടെ ശിൽപ്പിയായും ഇദ്ദേഹത്തെ കാണുന്നുണ്ട്.

## അവലംബം

## പുറത്തേക്കുള്ള കണ്ണികൾ

വർഗ്ഗം:1916-ൽ ജനിച്ചവർ
ഹൈലാൻഡിയ ഡോക്രില്ലൈ

യൂഫോർബിയേസീ സസ്യകുടുംബത്തിനെ ഹൈലാൻഡിയ ജനുസിലെ അറിയുന്ന ഏക സ്പീഷിസാണ് **ഹൈലാൻഡിയ ഡോക്രില്ലൈ. **. ആസ്ത്രേലിയക്കാരനായ സസ്യശാസ്ത്രകാരൻ  ബെർണീ ഹൈലാൻഡിനോടുള്ള ആദരസൂചകമായി ഹേർബർട്ട് ക് എയറി ഷാ ആണ് ഇതിന് ഈ പേരിട്ടത്. ബ്ലുഷ്‌വുഡ് (blushwood) എന്നാണ് പൊതുവിൽ ഈ ചെടി അറിയപ്പെടുന്നത്. ആസ്ത്രേലിയയിലെ ക്വീൻസ്‌ലാന്റിലെ കുക്ക് പ്രദേശത്തെ തദ്ദേശവാസിയാണ് ഈ സസ്യം.

ഈ മരത്തിന്റെ കായയിൽ നിന്നും വേർതിരിക്കുന്ന EBC-46 എന്ന ഒരു മരുന്ന് ചില ഇനം അർബുദങ്ങളിലെ 70% രോഗാവസ്ഥയിലും ഫലപ്രദമാണെന്നു 2014 -ൽ റിപ്പോർട്ടുകൾ ഉണ്ടായിരുന്നു 5 മിനിട്ടിനുള്ളിൽത്തന്നെ ഫലം ലഭിച്ചുതുടങ്ങിയ ഇതിൽ ചില മുഴകൾ ഒന്നര ആഴ്ചയ്ക്കുള്ളിൽത്തന്നെ അപ്രത്യക്ഷമായി. മനുഷ്യരിൽ ഇതിന്റെ ഫലം അറിയാനുള്ള പഠനങ്ങൾ നടന്നുകൊണ്ടിരിക്കുന്നു.

## അവലംബം

## പുറത്തേക്കുള്ള കണ്ണികൾ
* http://medicalxpress.com/news/2014-10-cancer-drug-tumours-pre-clinical-trials.html
* http://www.techtimes.com/articles/17514/20141009/cancer-cure-found-compound-blushwood-tree-fruit-break-downs-tumors.htm

വർഗ്ഗം:ഒരു സ്പീഷീസ് മാത്രമുള്ള സസ്യജനുസ്സുകൾ
വർഗ്ഗം:ഔഷധസസ്യങ്ങൾ
അദ്വൈത്

മലയാളചലച്ചിത്ര മേഖലയിലെ ബാലതാരമാണ് **അദ്വൈത്**.

ഡൽഹി പബ്ലിക്‌ സ്‌കൂൾ, ബെംഗളൂരുവിൽ പ്രാഥമിക വിദ്യാഭ്യാസം നടത്തുന്നു. മൂന്നാം വയസ്സു മുതൽ പരസ്യചിത്രങ്ങളിൽ അഭിനയിച്ചു. ഉൽസാഹക്കമ്മിറ്റി എന്ന സിനിമയിൽൽ ജയറാമിന്റെ ബാല്യകാലം ആദ്യമായി അഭിനയിച്ചു. തുടർന്ന് അങ്കുരം, വള്ളീം തെറ്റി പുള്ളിം തെറ്റി, വീരത്തിൻ മകൻ (തമിഴ്) തുടങ്ങിയ ചിത്രങ്ങളിലും അഭിനയിച്ചു.

## പുരസ്കാരങ്ങൾ
അങ്കുരം എന്ന ചിത്രത്തിലെ അഭിനയത്തിനു 2014-ലെ മികച്ച ബാലതാരത്തിനുള്ള പുരസ്കാരം ലഭിച്ചു.

## അവലംബം

വർഗ്ഗം:മികച്ച ബാലതാരത്തിനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:മലയാളചലച്ചിത്രനടന്മാർ
പിപ്പരേസീ

കുരുമുളക് അടങ്ങുന്ന സസ്യകുടുംബമാണ് **പിപ്പരേസീ (Piperaceae)**. 13 ജനുസുകളിലായി 3600 -ഓളം സ്പീഷീസുകൾ ഉള്ള ഇതിലെ ഭൂരിഭാഗം അംഗങ്ങളും പിപ്പെർ* (2000 സ്പീഷിസുകൾ) *പെപ്പരോമിയ* (1600 സ്പീഷിസുകൾ)* എന്നീ രണ്ടു ജനുസുകളിലാണുള്ളത്. മധ്യരേഖാപ്രദേശങ്ങളിൽ കണ്ടുവരുന്ന ഈ കുടുംബത്തിലെ ഏറ്റവും പ്രധാനപ്പെട്ട ചെടി കുരുമുളക് ആണ്.
## നിരുക്തി
പിപ്പരേസി എന്ന ശബ്ദം സംസ്കൃതത്തിലെ പിപ്പലി () എന്ന പദത്തിലേക്കാണ് ചേർക്കുന്നത്, തിപ്പലിക്കാണ് Piper longum സംസ്കൃതത്തിൽ പിപ്പലി എന്ന പദം അധികം ഉപയോഗിക്കുന്നത്.  

## വർഗ്ഗീകരണം
2009ലെ  APG III system അനുസരിച്ച് ഈ കുടുംബത്തെ മാഗ്നോലിഡ്സ് എന്ന ക്ലാഡിൽ ഉൾപ്പെട്ട പെപെരാലെസ് എന്ന നിരയിൽ  ഉൾപ്പെടുത്തിയിരിക്കുന്നു.   . ഈ കുടുംബത്തിൽ 5 ജീനസുകൾ അണുള്ളത്. : *[[പിപ്പർ]]*, *[[പിപ്പരോമിയ]]*, *[[സിപ്പേലിയ]]*, *[[മനേക്കിയ]]*, and *[[വെർഹുവെലിയ]]*. ഒരു ഏകദേശ പട്ടിക (2007ലെ   Wanke et al പ്രകാരം. താഴെ കൊടുക്കുന്നു. അടുത്ത കാലത്ത് മാത്രമേ വെർഹുവെലിയ മറ്റുള്ളവക്ക് സഹോദരിയാണെന്ന് സമ്മതമായുള്ളൂ.  

## അവലംബം

## പുറത്തേക്കുള്ള കണ്ണികൾ
* Angiosperm Phylogeny Website
* Piperaceae at the DELTA Online Families of Flowering Plants 
* Piperaceae at the online ''Flora of North America''
* Piperaceae at the online ''Flora of China'' 
* Piperaceae at the online ''Flora of Zimbabwe''
* Piperaceae at the NCBI Taxonomy Browser
* Piperaceae at the online ''Piperaceae in Thailand'' 

വർഗ്ഗം:സസ്യകുടുംബങ്ങൾ
വർഗ്ഗം:പിപ്പരേസീ
സാൻ മിഷേലിന്റെ കഥ

സ്വീഡിഷ് ഡോക്ടറായ ആക്സൽ മുന്തേയുടെ (ജനനം ഒക്ടോബർ 31, 1857 – മരണം ഫെബ്രുവരി 11, 1949) ഓർമ്മക്കുറിപ്പായ പുസ്തകമാണ് **സാൻ മിഷേലിന്റെ കഥ (The Story of San Michele)**. 1929 -ൽ ആദ്യമായി പ്രസിദ്ധീകരിക്കപ്പെട്ട ഈ പുസ്തകം നിരവധി ഭാഷകളിൽ ഏഴു പതിറ്റാണ്ടിലേറെ തുടർച്ചയായി പുറത്തിറങ്ങുകയുണ്ടായി.

## മുന്തേ
സ്വീഡനിൽ വളർന്ന മുന്തേ, തന്റെ 17 -ആം വയസ്സിൽ ഒരു യാത്ര നടത്തിയപ്പോൾ ഇറ്റലിയിലെ ദ്വീപ് ആയ കാപ്രിയിലും എത്താൻ ഇടയായി. കാപ്രിയിലെ ഗ്രാമമായ അനാകാപ്രിയിലേക്കുള്ള ഫിനീഷ്യൻ പടവുകൾ കയറുമ്പോൾ മുന്തേ ആ നാട്ടുകാരനായ ഒരാളുടെ കൈവശമുള്ള നാശോന്മുഖമായ ഒരു പള്ളി കാണുകയും അതു സ്വന്തമാക്കുന്നതെപ്പറ്റിയും പുനരുജ്ജീവിപ്പിക്കുന്നതിനെപ്പറ്റിയും സങ്കൽപ്പിച്ചു. സാൻ മിഷേലിനായി സമർപ്പിച്ചിരുന്ന ആ പള്ളി നിർമ്മിച്ചിരുന്നത് റോമാ ചക്രവർത്തിയായിരുന്ന ടിബേരിയസിന്റെ വസതിയുടെ അവശിഷ്ടങ്ങൾ ഉപയോഗിച്ചായിരുന്നു.

മുന്തേ വൈദ്യം പഠിക്കാനായി ഫ്രാൻസിൽ പോവുകയും പാരീസിൽ ഡോക്ടറായി സേവനം അനുഷ്ടിക്കുകയും ചെയ്തു. നേപ്പിൾസിൽ 1884 -ൽ പടർന്ന കോളറയെ വരുതിയിലാക്കാൻ മുന്തേയും സഹായം നൽകിയിരുന്നു. 1887 -ൽ മുന്തേ അനകാപ്രിയിലെ ആ പള്ളി സ്വന്തമാക്കുകയും തന്റെ ജീവിതത്തിന്റെ വലിയൊരു കാലം സാൻ മിഷേലിലെ വില്ലയിൽ ചെലവഴിക്കുകയും ചെയ്തു. സാൻ മിഷേൽ നന്നാക്കാനാവശ്യമായ പണത്തിനായി മുന്തേ റോമിലും ഡോക്ടറായി ജോലി ചെയ്തിരുന്നു.

## പുസ്തകം
368 താളുകളിൽ 32 അധ്യായങ്ങളായാണ് പുസ്തകം എഴുതിയിരിക്കുന്നത്. കൊച്ചുകൊച്ചു സംഭവങ്ങളും കഥാപ്രാത്രങ്ങളുമായാ ണ്നോവൽ അടുക്കിയിരിക്കുന്നത്. പൂർണ്ണമായും കാലത്തിനനുസരിച്ചല്ല നീക്കം. മുന്തേയുടെ ജീവിതത്തിലെ പലകാലഘട്ടങ്ങളിലൂടെയും പുസ്തകം സഞ്ചരിക്കുന്നു. ചാർക്കോട്ട്, പാസ്റ്റർ, ഹെന്രി ജെയിംസ്, മോപ്പസാങ് തുടങ്ങിയ പല പ്രസിദ്ധരായവരും കടന്നുവരുന്നുണ്ട്. കൂടാതെ സഹൂഹത്തിന്റെ താഴെകീടയിലുഌഅവരും നാടോടികളും പാവപ്പെട്ടവരും കഥാഗതിയിൽ സജീവമാണ്. ഒരു കടുത്ത മൃഗസ്നേഹിയായ മുന്തേയുടേ പുസ്തകത്തിൽ അതെപ്പറ്റിയുള്ള കാര്യങ്ങൾ പലയിടത്തും കടന്നുവരുന്നു.

എന്നാൽ അദ്ദേഹത്തിന്റെ ഭാര്യയെപ്പറ്റിയോ മക്കളെപ്പറ്റിയോ ഒരിടത്തും പരാമർശങ്ങളേയില്ല. ധാരാളം ബ്രിട്ടീഷ് കണക്ഷനുകൾ ഉണ്ടായിട്ടും അതേപ്പറ്റിയൊന്നും ഒന്നും പറയുന്നില്ല പുസ്തകത്തിൽ. ലോകത്താകമാനം വൻസ്വീകരണമാണ് സാൻ മിഷേലിന്റെ കഥയ്ക്ക് ലഭിച്ചത്  1930 ആയപ്പോഴേക്കും ഇംഗ്ലീഷിൽ മാത്രം 12 പതിപ്പുകൾ പുറത്തിറങ്ങി. ജർമൻ ഭാഷയിൽ 1962 -ൽ ഒരു സിനിമയും ഉണ്ടാക്കുകയുണ്ടായി.

## ഇവയും കാണുക
* ഒരു ആസ്വാദനം
* പുസ്തകം വാങ്ങാൻ
* http://mathrubhumi.com/books/article/review/3242/ 
* Memories and Vagaries
* Villa San Michele

## അവലംബങ്ങളും കുറിപ്പുകളും
* *The Story of San Michele*, Axel Munthe. Many editions including ISBN 0-7195-6699-1, ISBN 978-0-7195-6699-8, ASIN B000GT3RN2, ISBN 0-88184-109-9
* *Romano de San Michele*, Axel Munthe, Esperanto translation by Jenny Weleminsky, Eldonis: Literatura Mondo Budapest, 1935
* *Kurt Wolff: A Portrait in Essays and Letters*, Kurt Wolff, English translation by Deborah Lucas Schneider, contributor Michael Ermath, 1991, University of Chicago Press, ISBN 0-226-90551-9
* Vladimir Nabokov mentions a well-thumbed copy of Munthe's 'San Michele' in his novel, 'The Real Life of Sebastian Knight' (published 1941, chapter 16).

## അവലംബം

## പുറത്തേക്കുള്ള കണ്ണികൾ
*Villa San Michele

വർഗ്ഗം:ആത്മകഥകൾ
ബിസൗ

ഗിനി-ബിസൗവിന്റെ തലസ്ഥാനമാണ് **ബിസൗ** . 2007-ൽ ബിസൗവിലെ ജനസംഖ്യ ഏകദേശം 4,07,424 ആയിരുന്നു. ബിസൗ  ഗേബ നദിയുടെ കൈവഴിയിൽ അറ്റ്ലാന്റിക് സമുദ്രത്തിൽനിന്നും വിട്ട് സ്ഥിതിചെയ്യുന്ന ഈ നഗരം ഏറ്റവും വലിയ നഗരവും പ്രധാന തുറമുഖവും ഭരണസിരാകേന്ദ്രവുമാണ്.

## ചരിത്രം
1687-ൽ  പോർച്ചുഗീസുകാർ ഒരു കോട്ടയും വ്യാപാരകേന്ദ്രവുമായാണ് ഈ നഗരം സ്ഥാപിച്ചത്. 1942-ൽ പോർച്ചുഗീസ് ഗിനിയയുടെ തലസ്ഥാനമായി. കൊളോണിയൽ വിരുദ്ധ പി.എ.ഐ.ജി.സി ഗറിലകൾ (African Party for the Independence of Guinea and Cape Verde ,പോർച്ചുഗീസ്: Partido Africano da Independência da Guiné e Cabo Verde,PAIGC) 1973 സ്വാതന്ത്ര്യം പ്രഖ്യാപിച്ചശേഷം, ബോ സ്വാതന്ത്രപ്രദേശങ്ങളുടെ തലസ്ഥാനമായി  അംഗീകരിക്കപ്പെട്ടു. ബിസൗ പോർച്ചുഗീസ് അധീനതയിലുള്ള പ്രദേശങ്ങളുടെ തലസ്ഥാാനമായി തുടർന്നു. 

## ഭൂമിശാസ്ത്രം
ഉത്തര അക്ഷാംശം 11°52' , രേഖാംശം 15°36' (11.86667, -15.60) http://earth-info.nga.mil/gns/html/cntry_files.html , ഗേബ]] നദിയുടെ കൈവഴിയിൽ അറ്റ്ലാന്റിക് സമുദ്രത്തിൽനിന്നും വിട്ട് ബിസൗ  സ്ഥിതിചെയ്യുന്നു. 
കോപ്പൻ കാലാവസ്ഥാനിർണ്ണയ സമ്പ്രദായപ്രകാരം റ്റ്രോപ്പികൽ സവേന (Köppen *Aw*) ആണ് ഇവിട അനുഭവപ്പെടുന്നത്,  ട്രോപ്പിക്കൽ മൺസൂൺ കാലാസസ്ഥയുള്ള (Köppen *Am*) പ്രദേശങ്ങളിൽ ലഭിക്കുന്നയത്ര മഴ ഇവിടെ ലഭിക്കുന്നില്ല.നവംബർ മുതൽ മേയ് വരെയുള്ള സമയത്ത് കാലത്ത് മഴ തുലോ കുറവാണെങ്കിലും ബാക്കിയുള്ള അഞ്ച് മാസത്തിൽ  മഴ പെയ്യുന്നു, ഈ അഞ്ച് മാസങ്ങളിൽ ഉയർന്ന ആപേക്ഷിത ആർദ്രതയും അനുഭവപ്പെടുന്നു

## ചിത്രശാല

File:Bissau geba.png|View of Bissau from Geba River
File:Kathedrale_von_Bissau.png|Bissau Cathedral
File:Bissau1.jpg|*Ministério da Justiça* - Guinea-Bissau`s Justice Ministry
File:Praça Che Guevara, Bissau.jpg|Che Guevara Square, Bissau
File:Bissau main road to airport.jpg|The road from the airport to the Parliament
File:STCP_1.JPG|Public transport in Bissau
File:20130610 - Monumento aos Heróis da Independência.jpg|A landmark monument in the city center
File:Agencia BCEAO em Bissau.jpg|An ECOWAS branch in Bissau
File:Bissau paigc hq.jpg|PAIGC's headquarters
File:Guine.jpg|Residential area in Bissau
File:Bissau former pres palace.jpg|Ruins of the former presidential palace
File:Centre culturel franco-bissau-guinéen, Bissau, Guinea-Bissau.jpg|French Culture Centre in Bissau
File:Ponte_amical_cabral.jpg|Amílcar Cabral Bridge
File:Bissau central post office.jpg|Central Post Office building
File:Bissau23.jpg|Bissau seen from Rio Geba


## അവലംബം

## കൂടുതൽ വായനക്ക്
*

## പുറത്തേക്കുള്ള കണ്ണികൾ
*
*
 

വർഗ്ഗം:ആഫ്രിക്കയിലെ തലസ്ഥാനങ്ങൾ
ചങ്ങഴി

കൃഷിയുമായി ബന്ധപ്പെട്ട ഉപകരണങ്ങളിൽ ഒന്നാണ് **ചങ്ങഴി**. ഒരു അളവുപകരണമാണിത്. ഇതിൽ ഉൾകൊള്ളുന്ന അളവിനെ ഒരു ഇടങ്ങഴി എന്ന് പറയുന്നു. ഈ അളവു പാത്രം വൃത്താകൃതിയാണ്. നാല് നാഴി ചേർന്നാലാണ് ഒരു ഇടങ്ങഴി അളവ് കിട്ടുന്നത്. പത്ത് ഇടങ്ങഴി ചേരുമ്പോൾ ഒരു പറ എന്നാണ് കണക്ക്. ഇത് ഏകദേശം ഒന്നേകാൽ ലിറ്റർ ആണ്. 

പണ്ട് കാലങ്ങളിൽ കേരളീയ ഭവനങ്ങളിൽ മംഗളകർമ്മങ്ങൾ നടക്കുമ്പോൾ അരി,നെല്ല് മുതലായവ നിറച്ച ചങ്ങഴി വെക്കാറുണ്ടായിരുന്നു. മരത്തടി കൊണ്ടാണ് ഇത് നിർമ്മിക്കുന്നത്. ചിലപ്പോൾ ഇരുമ്പ് തകരം കൊണ്ടുമുള്ള ചങ്ങഴികൾ കണ്ടുവരാറുണ്ട്. മരത്തടിയിൽ തീർത്ത ചങ്ങഴികളിൽ പിത്തള കൊണ്ടുള്ള അലങ്കാരപ്പണികൾ ഉണ്ടാവാറുണ്ട്.

വർഗ്ഗം:അളവുപകരണങ്ങൾ
വർഗ്ഗം:പഴയകാല കാർഷിക ഉപകരണങ്ങൾ
കോലഞ്ചേരി പള്ളിത്തർക്കം

കോലഞ്ചേരി സെന്റ്‌ പീറ്റേഴ്‌സ് ആന്റ്‌ സെന്റ്‌ പോൾസ്‌ പള്ളിയിൽ യാക്കോബായ - ഓർത്തഡോക്‌സ് വിഭാഗങ്ങൾ തമ്മിൽ നിലനിൽക്കുന്ന തർക്കമാണ് **കോലഞ്ചേരി പള്ളിത്തർക്കം**. ഇതിൽ ഹൈക്കോടതി, സുപ്രീംകോടതി വരെയുള്ള കേസുകൾ നിലനിൽക്കുന്നു. 1934-ലെ ഭരണഘടന പ്രകാരം ഭരിക്കപ്പെടണമെന്ന ഹൈക്കോടതി ഉത്തരവാണ് അവസാനമായി നിഷ്കർഷിക്കപ്പെട്ടിരിക്കുന്ന ഉത്തരവ്. എന്നാൽ ഇതിനെതിരെയുള്ള തർക്കങ്ങൾ സുപ്രീംകോടതി വരെ എത്തിനിൽക്കുന്നു. ഇരു സഭാഭരണാധികാരികളും തമ്മിലുള്ള തർക്കങ്ങൾ ചിലപ്പോഴൊക്കെ തെരുവ് യുദ്ധമായി പോലും അവസാനിക്കുന്നു. പോലീസ് സംരക്ഷണയിലാണ് ഇരു വിഭാഗങ്ങൾ പള്ളിയിൽ മാറി മാറി ആരാധന അർപ്പിക്കുന്നത്.

പതിറ്റാണ്ടുകൾ പഴക്കമുണ്ട് കോലഞ്ചേരിയിലെ സാഭാതർക്കത്തിന്. രണ്ടായിരത്തോളം കുടുംബങ്ങളാണ് കോലഞ്ചേരി പള്ളിക്ക് കീഴിലുള്ളത്. ഇതിൽ യാക്കോബായ വിഭാഗത്തിനാണ് ഭൂരിപക്ഷം കൂടുതൽ. എന്നാൽ ഹൈക്കോടതിയുടെ വിധി പ്രകാരം ഓർത്തഡോക്‌സ് വിഭാഗത്തിനാണ് അനുകൂലം. ഇതിനെതിരെ യാക്കോബായ വിഭാഗം നൽകിയ അപ്പീലാണ് ഇപ്പോൾ സുപ്രീംകോടതിയുടെ പരിഗണനയിലുള്ളത്.

വിശ്വാസത്തേക്കാൾ ഉപരി സാമ്പത്തികമാണ് പള്ളിത്തർക്കത്തിന് കാരണമെന്ന് വിലയിരുത്തുന്നു. നിരവധി വിദ്യാഭ്യാസ സ്ഥാപനങ്ങളും മെഡിക്കൽ കോളേജും ഈ പള്ളിക്ക് കീഴിലുണ്ട്. തന്മൂലം സുപ്രീംകോടതി വിധി എന്തു തന്നെയായാലും തർക്കങ്ങൾ പരിഹാരമുണ്ടാകില്ലെന്ന് പറയപ്പെടുന്നു. പോലീസ് സംരക്ഷണയിലാണ് ഇരു വിഭാഗങ്ങൾ പള്ളിയിൽ മാറി മാറി ആരാധന അർപ്പിക്കുന്നത്.

2016 ഫെബ്രുവരി 16-ന് സുപ്രീകോടതിയുടെ ഇടക്കാല ഉത്തരവ് പുറത്തു വന്നു. ഇരു സഭകൾക്കും ഒരു മാസത്തേക്ക് ആരാധന നടത്താം എന്നതായിരുന്നു ഈ ഉത്തരവ്. ഇതിനായി കളക്ടറോട് സമയം വീതിച്ചു നൽകാൻ സുപ്രീകോടതി ഉത്തരവിട്ടു. ഇതോടെ ഓർത്തഡോക്സ് വിഭാഗത്തിനു മാത്രം നൽകിയിരുന്ന ആരാധനാ സൗകര്യം താൽക്കാലികമായി ഇല്ലാതായി. മാർച്ച് 16-നാണ് സുപ്രീകോടതിയുടെ അടുത്ത വിധി പുറത്തു വരിക. വിധിയെത്തുടർന്ന് പള്ളിയുടെ മുൻപിൽ പോലീസ് സ്ഥാപിച്ചിരുന്ന ബാരിക്കേഡുകൾ നീക്കം ചെയ്തിരുന്നു.

## അവലംബം

വർഗ്ഗം:തർക്കപ്രദേശങ്ങൾ
തോട്ടതുളസി

തൈമസ് ജീനസിൽപ്പെട്ട ഈ സസ്യം മിന്റ് സസ്യകുടുംബമായ ലാമിയേസി (Lamiaceae) യിൽപ്പെടുന്ന ഔഷധസസ്യമാണ് *തോട്ടതുളസി.* പാചക, ഔഷധ, അലങ്കാര ഉപയോഗങ്ങളുള്ള ഒരു സുഗന്ധമുള്ള നിത്യഹരിത സസ്യമാണിത്. ഏറ്റവും സാധാരണമായ ഇനം തൈമസ് വൾഗാരിസ് ആണ്. ഒറിഗാനം എന്നറിയപ്പെടുന്ന ഒറിഗാനോ ജനുസ്സിലെ ഒരു ബന്ധു കൂടിയാണിത്.

## ചരിത്രം
പുരാതന ഈജിപ്തുകാർ എംബാമിംഗ് ചെയ്യുന്നതിനായി തോട്ടതുളസി ഉപയോഗിച്ചിരുന്നു.  പുരാതന ഗ്രീക്കുകാർ അത് അവരുടെ കുളങ്ങളിൽ ഉപയോഗിക്കുകയും അത് അവരുടെ ക്ഷേത്രങ്ങളിൽ ധൂപമായി തീയിടുകയും ചെയ്തു, അത് ധൈര്യത്തിന്റെ ഉറവിടം ആണെന്ന് അവർ വിശ്വസിക്കുകയും ചെയ്തു. യൂറോപ്പിൽ തൈം പ്രചരിപ്പിച്ച റോമാക്കാർ അവർ തങ്ങളുടെ മുറികളെ ശുദ്ധീകരിക്കുവാനും "ചീസ്, മദ്യം എന്നിവയ്ക്ക് സുഗന്ധങ്ങളുണ്ടാക്കാനും ഉപയോഗിച്ചു. യൂറോപ്യൻ മധ്യകാലഘട്ടത്തിൽ നല്ല ഉറക്കം ലഭിക്കാനായി ആളുകൾ ഈ സസ്യം തലയിണയ്ക്കടിയിൽ സൂക്ഷിച്ചിരുന്നു. തവിട്ടുനിറത്തിൽ കിടത്തി.  ഈ കാലയളവിൽ സ്ത്രീകൾ പട്ടാളക്കാർക്കും ഉന്നതകുലജാതർക്കും ധൈര്യശാലികൾ ആകാനായി ഇതിന്റെയിലകൾ ധാരാളമായി സമ്മാനമായി നൽകിയിരുന്നു. ഭാവിയിൽ ഇത് ധൈര്യമുണ്ടാക്കുമെന്ന് വിശ്വസിച്ചിരുന്നു. ശവകുടീരങ്ങളിലും ധൂപവർഗ്ഗത്തിലും ഉപയോഗിച്ചിരുന്നു. അടുത്ത ജീവിതത്തിലേക്ക് കടന്നുചെല്ലുന്നത് ഉറപ്പാക്കപ്പെടേണ്ടതിനും അവർ ഇത് ഉപയോഗിച്ചിരുന്നു. 

## അവലംബം

## കൂടുതൽ വായനയ്ക്ക്

* S. S. Tawfik, M. I. Abbady, Ahmed M. Zahran and A. M. K. Abouelalla. Therapeutic Efficacy Attained with Thyme Essential Oil Supplementation Throughout γ-irradiated Rats. Egypt. J. Rad. Sci. Applic., 19(1): 1-22 (2006).  
*Flora of China: ''Thymus''
*Flora Europaea: ''Thymus''
*Rohde, E. S. (1920). *A Garden of Herbs*.
*Easter, M. (2009).  *International Thymus Register and Checklist*.

വർഗ്ഗം:ഔഷധസസ്യങ്ങൾ
വർഗ്ഗം:അണുനാശിനികൾ
വർഗ്ഗം:ആന്റിഫംഗൽസ്
വർഗ്ഗം:അലങ്കാരസസ്യങ്ങൾ
വർഗ്ഗം:ലാമിയേസി
മിന്നീ ഏർൾ സിയേഴ്സ്

കാറ്റലോഗർ, റഫറൻസ് ലൈബ്രേറിയൻ, ബിബ്ലിയോഗ്രാഫർ , അദ്ധ്യാപിക എന്നീ നിലകളിൽ പ്രസിദ്ധയാണ് **മിന്നീ ഏർൾ സിയേഴ്സ് (Minnie Earl Sears)** (17 നവംബർ 1873 – 28 നവംബർ 1933). സിയേഴ്സ് ലിസ്റ്റ് ഓഫ് സബ്ജക്ട് ഹെഡിങ് എന്ന സബ്ജക്ട് ഹെഡിങ് സമ്പ്രദായത്തിന്റെ കർത്താവാണ്. ലൈബ്രറി ഓഫ് കോൺഗ്രസ്സ്  സബ്ജക്ട് ഹെഡിങ്ങിന്റെ ലളിത രൂപം എന്ന് സിയേഴ്സ് ലിസ്റ്റ് ഓഫ് സബ്ജക്ട് ഹെഡിങ്ങിനെ വിശേഷിപ്പിക്കുന്നു. 

## ജീവചരിത്രവും സേവനങ്ങളും
1873 നവമ്പർ 17 ന് ഇന്ത്യാനയിലെ ലഫായട്ടെയിൽ (അമേരിക്ക) മിന്നീ ഏർൾ സിയേഴ്സ് ജനിച്ചു. 1893 ൽ പർഡ്വെ സർവ്വകലാശാലയിൽ നിന്നും ശാസ്ത്രത്തിൽ ബിരുദം നേടി. ബിരുദം നേടുമ്പോൾ ക്ലാസ്സിലെ ഏറ്റവും പ്രായം കുറഞ്ഞ വിദ്യാർത്ഥിയായിരുന്നു മിന്നീ ഏർൾ സിയേഴ്സ്. തുട‍ർന്ന് രണ്ട് വർഷത്തിനുശേഷം ഇതേ സർവ്വകലാശാലയിൽ നിന്നും ബിരുദാനന്തര ബിരുദം കരസ്തമാക്കി. 

1900 ൽ ഇല്ലിനോയ്സ് സർവ്വകലാശാലയിൽ നിന്നും ഗ്രന്ഥാലയശാസ്ത്രത്തിൽ ബിരുദം നേടി. ലൈബ്രറി കാറ്റലോഗിങിൽ തൽപ്പരയായ മിന്നീ ഏർൾ സിയേഴ്സ് ബ്രിൻ മൗർ കോളേജ് ലൈബ്രറി  (1903-1907) , മിന്നിസോറ്റ ലൈബ്രറി (1909-1914) എന്നിവിടങ്ങളിൽ  കാറ്റലോഗുവിഭാഗം തലവനായി സേവനമനുഷ്ടിച്ചു.  1914-20 കാലഘട്ടത്തിൽ ന്യൂയോർക്ക് പബ്ലിക് ലൈബ്രറി യിൽ റഫറൻസ് കാറ്റലോഗ് അസ്സിസ്റ്റന്റായും സേവനമനുഷ്ടിച്ചു. 1923 ൽ എച്ച്.ഡബ്ല്യൂ. വിൽസൺ കൂട്ടായ്മയിൽ എഡിറ്റോറിയൽ ജീവനക്കാരിയായി സേവനം തുടങ്ങി. അവിടെ മിന്നീ ഏർൾ സിയേഴ്സിന് കാറ്റലോഗിങ്ങിലും ഗവേഷണത്തിലുമുള്ള  തന്റെ വൈദഗ്ദ്ധ്യം തെളിയിക്കാൻ സാധിച്ചു.  എച്ച്. ഡബ്ല്യൂ. വിൽസൺ കൂട്ടായ്മ പുറത്തിറക്കിയ ചിൽഡ്രൻസ് എൻസൈക്ലോപീഡിയയു‍ടെ  മൂന്നും നാലും പതിപ്പുകൾ  (1925, 1930), സോങ് ഇൻറക്സ് (1926), എ. എൽ. എ. സ്റ്റാന്റേർഡ് കാറ്റലോഗ് ഫോർ  ഹൈസ്കൂൾ ലൈബ്രറീസ് (1932), എ. എൽ. എ. സ്റ്റാന്റേർഡ് കാറ്റലോഗ് ഫോർ  പബ്ലിക് ലൈബ്രറീസ് (1927-1933), എസ്സെ ആന്റ് ജനറൽ ലിറ്റെറേച്ചർ ഇൻറക്സ് (1931-1933), ജോർജ്ജ് ഇലിയറ്റ് ഡിക്ഷണറി എന്നീ പ്രധാന ഗ്രന്ഥങ്ങളൊക്കെ   മിന്നീ ഏർൾ സിയേഴ്സ് എഡിറ്റ് ചെയ്തതിട്ടുണ്ട്. 1923 ൽ ആണ് ലിസ്റ്റ് ഓഫ് സബ്ജക്ട് ഹെഡിങ് ഫോർ സ്മാൾ ലൈബ്രറീസ് പ്രധാന ഗ്രന്ഥം പുറത്തിറങ്ങിയത്, 1991 ൽ പുറത്തിറക്കിയ ഇതിന്റെ പതിനാലാം പതിപ്പിൽ മിന്നീ ഏർൾ സിയേഴ്സിന്റെ ഓർമക്കായി തലക്കെട്ടിൽ വ്യത്യാസം വരുത്തി സിയേഴ്സ് ലിസ്റ്റ് ഓഫ് സബ്ജക്ട് ഹെഡിങ് എന്നാക്കി. 

1927-1931 കാലയളവിൽ കൊളമ്പിയ സർവ്വകലാശാലയിൽ അദ്ധ്യാപികയായി സേവനം അനുഷ്ഠിച്ച മിന്നീ ഏർൾ സിയേഴ്സ് ആണ് ആദ്യമായി കാറ്റലോഗിൽ ബിരുദം എന്ന പാഠ്യക്രമം രൂപപ്പെടുത്തിയത്. 1933 നവമ്പർ 28 ന് മിന്നീ ഏർൾ സിയേഴ്സ് മരിച്ചു. 1932 മുതൽ മരിക്കുന്നതുവരെ എ. എൽ. എ. കാറ്റലോഗ് റൂൾ ഭേദഗതികൾ വരുത്താനും തെറ്റുകൾ തിരുത്താനുമുള്ള ഉപദേശക സമിതിയിൽ അംഗമായിരുന്നു.

## അവലംബം

## പുറത്തേക്കുള്ള ലിങ്കുകൾ
* 
വർഗ്ഗം:1873-ൽ ജനിച്ചവർ
വർഗ്ഗം:1933-ൽ മരിച്ചവർ
വർഗ്ഗം:ഗ്രന്ഥാലയശാസ്ത്രം
സാൻഡൊകാൻ

ഇറ്റാലിയൻ എഴുത്തുകാരനായ എമീലിയൊ സാൽഗാരി (Emilio Salgari) സൃഷ്ടിച്ച സാങ്കല്പിക കഥാപാത്രമാണ് **സാൻഡൊകാൻ**.കടൽക്കൊള്ളക്കാരനായി മാറിയ ഇൻഡ്യൻ രാജകുമാരനെ നായകനാക്കികൊണ്ട് സാൽഗാരി പതിനൊന്നോളം നോവലുകൾ രചിച്ചു.സാൽഗാരിക്ക്  ശേഷവും മറ്റ് പല എഴുത്തുകാരും സാൻഡൊകാൻ പരമ്പര തുടരുകയുണ്ടായി.

നോവലിനെ അതിജീവിച്ച് ടെലിവിഷൻ സീരീസുകളും ചലച്ചിത്രങ്ങളും സൃഷ്ടിക്കപ്പെട്ടിട്ടുണ്ട്.1976ലെ ഇറ്റാലിയൻ പരമ്പര സാൻഡൊകാൻ ഏറെ ജനസമ്മതി നേടി.നായകവേഷം കൈകാര്യം ചെയ്തത് ഇൻഡ്യൻ വംശജനും നടനുമായിരുന്ന കബീർ ബേദി ആയിരുന്നു.

## അവലംബം

## പുറത്തേക്കുള്ള കണ്ണികൾ

വർഗ്ഗം:കഥാപാത്രങ്ങൾ
വർഗ്ഗം:കടൽക്കൊള്ളക്കാർ സാഹിത്യത്തിൽ
വർഗ്ഗം:ഭാവനാ രചനകളിലെ കടുവകൾ
കെ.ജെ. ആന്റണി

ഒരു മലയാള നാടകനടനാണ് **കെ.ജെ. ആന്റണി**.

1950-ൽ ബാലനടനായി നാടകത്തിൽ അരങ്ങേറ്റം കുറിച്ചു. അമേച്വർ നാടക വേദിയുടെ ഭാഗമായി മാറിയ ഇദ്ദേഹം കൊച്ചിൻ കലാകേന്ദ്ര എന്ന പേരിൽ സ്വന്തമായി ഒരു നാടകസമിതി ഉണ്ടാക്കി 25-ൽ പരം നാടകങ്ങൾ എഴുതി സംവിധാനം ചെയ്തു.  നാടകവേദിയിൽ വച്ച് പരിചയപ്പെട്ട ലീനയെ വിവാഹം ചെയ്തു.

മഹേഷിന്റെ പ്രതികാരം എന്ന ചലച്ചിത്രത്തിൽ ഒരു പ്രധാന കഥാപാത്രത്തെ അവതരിപ്പിച്ചു.

## അവലംബം

വർഗ്ഗം:മലയാളനാടകനടന്മാർ
വർഗ്ഗം:മലയാളചലച്ചിത്രനടന്മാർ
യു.എൻ കടൽ നിയമ കൺവെൻഷൻ

ലഘുചിത്രം|ഇടത്ത്‌|400px|
ഇടത്ത്‌|ലഘുചിത്രം|342x342ബിന്ദു|അന്താരാഷ്ട്ര നിയമത്തിന് കീഴിലുള്ള സമുദ്ര മേഖലകൾ
ഓരോ രാജ്യത്തിനും അവയുടെ സമുദ്രതീരത്തുനിന്നും ഉൾക്കടലിലേക്കുള്ള എത്ര ദൂരം തങ്ങളുടെ അധികാരപരിധിയായി കണക്കാക്കാം എന്നത്‌ സംബന്ധിച്ചുള്ള രാജ്യാന്തര ഉടമ്പടിയാണ് **യു.എൻ കടൽ നിയമ കൺവെൻഷൻ** (United Nations Convention on the Law of the Sea - UNCLOS) എന്നറിയപ്പെടുന്നത് . ഐക്യരാഷ്ട്രസഭയുടെ കടൽ നിയമം സംബന്ധിച്ച മൂന്നാം സമ്മേളനത്തിലാണ് (1973-1982) ഈ ഉടമ്പടി അംഗീകരിച്ചത്. 1980 ഡിസംബർ 10-ന് വിവിധ രാജ്യങ്ങൾ ചേർന്ന് ഒപ്പുവച്ച ഉടമ്പടി 1994-ലാണ് പ്രാബല്യത്തിൽ വന്നത്. 2015 ജനുവരി വരെ 166 രാജ്യങ്ങളും യൂറോപ്യൻ യൂണിയനും ഈ ഉടമ്പടി അംഗീകരിച്ചിട്ടുണ്ട്.

ഐക്യരാഷ്ട്രസഭയുടെ കടൽ നിയമ ഉടമ്പടിയനുസരിച്ച്, തീരദേശരാജ്യങ്ങൾക്കെല്ലാം കരയിൽ നിന്ന് 200 നോട്ടിക്കൽ മൈൽ (320കിലോമീറ്റർ) അകലംവരെയുള്ള സമുദ്രത്തിൽ നിന്ന് മത്സ്യസമ്പത്ത്‌ അടക്കമുള്ള പ്രകൃതിവിഭവങ്ങൾ ഉപയോഗിക്കുവാനുള്ള അവകാശമുണ്ടായിരിക്കും. എക്സ്‌ക്ലൂസീവ്‌ ഇക്കണോമിക്‌ സോൺ (Exclusive Economic Zone) എന്നാണ്  ഇതറിയപ്പെടുന്നത്‌.

കോണ്ടിനെന്റൽ ഷെൽഫ്‌ (Continental Shelf) ഉള്ള രാജ്യങ്ങൾക്ക്‌ തീരത്തുനിന്നും 640 കിലോമീറ്റർ ഉള്ളിലേക്കുള്ള  കടലിലെ എണ്ണ, പ്രകൃതിവാതകസ്രോതസ്സുകൾ എന്നിവ ഉപയോഗിക്കുന്നതിനുള്ള പൂർണ്ണ അവകാശമുണ്ട്‌. രണ്ട്‌ രാജ്യങ്ങൾ തമ്മിലുള്ള അകലം 640 കിലോമീറ്ററിൽ കുറവായിരുന്നാൽ പരസ്പരധാരണയിലൂടെ സമുദ്രവിഭവങ്ങൾ പങ്കിടുന്നതുസംബന്ധിച്ചുള്ള ധാരണയിലെത്തണം. അതേസമയം, കടലിലെ സഞ്ചാരസ്വാതന്ത്ര്യത്തിന്  ഈ വ്യവസ്ഥകളൊന്നും ബാധകമല്ല.

ഏതൊരു രാജ്യത്തിന്റെയും തീരപ്രദേശത്തുനിന്നും 12 നോട്ടിക്കൽ മൈൽ(19കിലോമീറ്റർ) ദൂരത്തിലൂടെ കടന്നുപോകാൻ എതൊരു കപ്പലിനും മത്സ്യബന്ന്ധനയാനങ്ങൾക്കും അവകാശമുണ്ട്‌.

## അവലംബം

## പുറംകണ്ണികൾ
* http://www.un.org/depts/los/convention_agreements/convention_overview_convention.htm

വർഗ്ഗം:ഉടമ്പടികൾ
വർഗ്ഗം:രാജ്യാന്തര നിയമങ്ങൾ
വർഗ്ഗം:അന്താരാഷ്ട്രകരാറുകൾ
വർഗ്ഗം:ഐക്യരാഷ്ട്രസഭ
സപ്പോട്ടേസീ

65 -ഓളം ജനുസുകളിലായി ഏതാണ്ട് 800 സ്പീഷിസ് മരങ്ങളും കുറ്റിച്ചെടികളും ഉള്ള ഒരു സസ്യകുടുംബമാണ് **സപ്പോട്ടേസീ (Sapotaceae)**. മധ്യരേഖാപ്രദേശങ്ങളോട് അടുപ്പിച്ചാണ് കൂടുതലായി കാണുന്നത്. പലസ്പീഷിസുകളിലും ഭക്ഷ്യയോഗ്യമായ കായകൾ ഉണ്ടാവുന്നു പലതും സാമ്പത്തികപ്രാധാന്യമുള്ള ചെടികളാണ്. ഇലഞ്ഞി, സപ്പോട്ട, ഇലിപ്പ, മുട്ടപ്പഴം എന്നിവയെല്ലാം ഈ കുടുംബത്തിലെ അംഗങ്ങളാണ്.

## അവലംബം

## പുറത്തേക്കുള്ള കണ്ണികൾ

വർഗ്ഗം:സസ്യകുടുംബങ്ങൾ
ഡോക്ടർ ഓഫ് എജ്യൂക്കേഷൻ ( ഡി.എഡ്)

വിദ്യാഭ്യാസ ഗവേഷണ ബിരുദത്തെ സൂചിപ്പിക്കുന്ന പദമാണ് **ഡോക്ടർ ഓഫ് എജ്യൂക്കേഷൻ** അഥവാ **ഡി.എഡ്** . കേരളത്തിൽ പ്രൈമറി അധ്യാപക പരിശീലന കോഴ്സിൻറെ പുതിയ പേരും ഡിഎഡ് എന്നാണ് വിളിക്കുന്നത്.  ഡിപ്ലോമ ഇൻ എജ്യുക്കേഷൻ എന്നതാണ് ഇതിൻറെ പൂർണ്ണ രൂപം.പ്ലസ് ടു  50 ശതമാനം മാർക്കോടെ വിജയിച്ച വിദ്യാർഥികൾക്കാണ് ഈ കോഴ്സിലേക്ക് പ്രവേശനമുള്ളത്. രണ്ടു വർഷമാണ് ഈ കോഴ്സിന്റെ കാലാവധി.

## അവലംബം

വർഗ്ഗം:അക്കാദമിക ബിരുദങ്ങൾ
ജെനീവാ തടാകം, യൂറോപ്പ്

യൂറോപ്പിലെ ഒരു തടാകമാണ് **ജനീവാ തടാകം**. **ലീമൻ തടാകം** എന്നും ഇത് അറിയപ്പെടുന്നു. യൂറോപ്പിലെ ആൽപൈൻ തടാകങ്ങളിൽവച്ച് ഏറ്റവും വലുതാണ് ഈ തടാകം. ഫ്രാൻസിനും സ്വിറ്റ്സർലൻഡിനും ഇടയിലായാണ് തടാകം സ്ഥിതി ചെയ്യുന്നത്. തടാകത്തിന്റെ 60 ശതമാനം ഭാഗം സ്വിറ്റ്സർലൻഡിലും ബാക്കിഭാഗം ഫ്രാൻസിലുമാണ്. ചന്ദ്രക്കലയുടെ ആകൃതിയാണ് തടാകത്തിനുള്ളത്.  ലത്തീൻഭാഷയിലെ ലാക്സ് ലെമാണസിൽനിന്നു രൂപംകൊണ്ട ലാക് ലീമൻ എന്ന ഫ്രഞ്ചുപദത്തിൽ നിന്നണ് ലീമൻ തടാകത്തിന്റെ പേരിന്റെ ഉദ്ഭവം എന്ന് കരുതപ്പെടുന്നു.

580 ചതുരശ്ര കിലോമീറ്റർ ആണ് തടാകത്തിന്റെ വിസ്തീർണ്ണം, നീളം: 73 കിലോമീറ്ററും. കൂടാതെ പരമാവധി വീതി 14 കിലോമീറ്ററും പരമാവധി ആഴം 310 മീറ്ററും ആണ്. കടൽനിരപ്പിൽനിന്ന് 372 മീറ്റർ ഉയരത്തിലാണ് തടാകം സ്ഥിതിചെയ്യുന്നത്.

## അവലംബം

വർഗ്ഗം:റാംസർ ഉടമ്പടി പ്രദേശങ്ങൾ
വർഗ്ഗം:സ്വിറ്റ്സർലാന്റിലെ തടാകങ്ങൾ
വർഗ്ഗം:ഫ്രാൻസിലെ തടാകങ്ങൾ
വർഗ്ഗം:അന്താരാഷ്ട്ര തടാകങ്ങൾ
ചർമ രോഗങ്ങൾ

ത്വക്ക്, മുടി, നഖങ്ങൾ, ബന്ധപ്പെട്ട മസിലുകൾ, ഗ്രന്ഥികൾ എന്നിവ അടങ്ങിയ ഇൻറെഗുമെൻറ്ററി സിസ്റ്റത്തെ ബാധിക്കുന്ന ആരോഗ്യ അവസ്ഥയാണ് ചർമ രോഗം. പുറത്തെ കാലാവസ്ഥയിൽനിന്നും സംരക്ഷിക്കുക എന്നതാണ് ഇൻറെഗുമെൻറ്ററി സിസ്റ്റത്തിൻറെ പ്രധാന ചുമതല.

ഇൻറെഗുമെൻറ്ററി സിസ്റ്റത്തിൻറെ രോഗാവസ്ഥ അനവധി രോഗങ്ങൾക്ക് കാരണമാകാം, മാത്രമല്ല അനവധി രോഗാണു ഇതര രോഗങ്ങൾക്കും കാരണമാകാം. ഡോക്ടറുടെ അടുത്തേക്ക് ആളുകൾ പോവുന്ന രോഗങ്ങളുടെ എണ്ണം വളരെ കുറവാണെങ്കിലും ആയിരക്കണക്കിനു ചർമ രോഗങ്ങൾ വിവരിക്കപ്പെട്ടിട്ടുണ്ട്.

ജീവികളിലെ പ്രധാന അംഗവ്യൂഹങ്ങളിൽ ഒന്നാണ് ചർമ്മം അഥവാ തൊലി. ശരീത്തിനു കെട്ടുറപ്പു നല്കുവാനും ശരീത്തിൻറെ ശീതോഷ്ണനില കാത്തുസൂക്ഷിക്കുവാനും ചർമ്മം സഹായിക്കുന്നു. മുഖ്യ വിസർജനാവയവം വൃക്കയാണെങ്കിലും വെള്ളം, ലവണം, സെബം എന്നീ വിസർജന വസ്തുക്കളെയും പുറംതള്ളുവാൻ കെൽപ്പുള്ള ഒരാവരണമാണ് ചർമം. ചർമ ഗ്രന്ഥികൾ (സ്വേദം സൃഷ്ടിക്കുന്നവ ഉൾപ്പെടെ), തൂവൽ, രോമം, കൊമ്പ്, നഖങ്ങൾ എന്നിവയെല്ലാം ചർമത്തിൻറെ അവാന്തരാവയവങ്ങളാണ്. ശീതോഷ്ണനില കാത്തുസൂക്ഷിക്കേണ്ടതിൻറെ ആവശ്യകത കുറയുന്നതോടെ രോമം നഷ്ടപ്പെടാനുള്ള പ്രവണത ചർമത്തിന് ഉണ്ട്.

മനുഷ്യശരീരത്തിൽ കാണപ്പെടുന്ന, ശരീരത്തിന് നിറം നൽകുന്ന തവിട്ടുനിറത്തിലുള്ള വസ്തുവാണ് മെലാനിൻ. മെലാനിൻ കൂടുംതോറും ത്വക്കിന് കറുപ്പു നിറം കൂടും. മെലാനിൻ സൂര്യപ്രകാശത്തിലെ അൾട്രാവയലറ്റ് കിരണങ്ങൾ ശരീരത്തിനുണ്ടാക്കാവുന്ന ദോഷങ്ങളിൽനിന്ന് പരിരക്ഷിക്കുന്നു.

## ചർമ അവസ്തകൾ

ഒരു ശരാശരി മനുഷ്യൻറെ ചർമം 4 കിലോഗ്രാം ഭാരമുള്ളതും 2 മീറ്റർ സ്ക്വയർ (22 ചതുരശ്ര അടി) വിസ്തീർണമുള്ളതുമാണ്. മൂന്ന് വ്യത്യസ്ത അടുക്കുകളാണ് ചർമത്തിനു ഉള്ളത്: എപിഡെർമിസ്, ഡെർമിസ്, സബ്ക്യൂട്ടേനിയസ് ടിഷ്യൂ. പ്രധാനമായി രണ്ടു തരം ചർമമാണ് മനുഷ്യ ശരീരത്തിൽ ഉള്ളത്, ഉള്ളംകൈകളും ഉള്ളംകാലുകളും പോലെ രോമങ്ങളില്ലാത്ത ഗ്ലാബ്രസ് ചർമവും രോമങ്ങളുള്ള ചർമവും. ഭ്രൂണത്തിൽ എപിഡെർമിസ്, രോമങ്ങൾ, ഗ്രന്ഥികൾ എന്നിവ എക്റ്റോഡെർമിൽ നിന്നാണ്, അതിൻറെ താഴേയുള്ള ഡെർമിസും സബ്ക്യൂട്ടേനിയസ് ടിഷ്യൂവും ഉണ്ടാക്കുന്ന മീസോഡെർമാണ് രാസപദാർത്ഥങ്ങൾ വഴി നിയന്ത്രിക്കുന്നത്.

## ത്വക്ക് രോഗങ്ങൾ

ത്വക്ക് അണുബാധ, ത്വക്ക് നിയോപ്ലാസംസ് (ത്വക്ക് കാൻസർ ഉൾപ്പെടെ) എന്നിവ ഉൾപ്പെടുന്നതാണ് ത്വക്ക് രോഗങ്ങൾ. 

## ചരിത്രം

1572-ൽ ഇറ്റലിയിലെ ഫോർലിയിൽ ജെറോനിമോ മെർക്കുലേരി ഡി മോർബിസ് ക്യൂട്ടേനിയസ് (ത്വക്ക് രോഗങ്ങളെ കുറിച്ച്) എന്ന പുസ്തകം പൂർത്തിയാക്കി. ചർമരോഗ വിഭാഗമായ ഡെർമറ്റോളജിയുമായി ബന്ധപ്പെട്ട ആദ്യ ശാസ്ത്രീയ പഠനമായി കണക്കാക്കുന്നത് ഡി മോർബിസ് ക്യൂട്ടേനിയസ് ആണ്.

## ചികിത്സ

ത്വക്കും അനുബന്ധ മ്യൂക്കസ് മെംബ്രെയിനുമായി ബന്ധപ്പെട്ട രോഗങ്ങൾ ചികിത്സിക്കുമ്പോൾ യഥാർത്ഥ രോഗ നിർണയത്തിനു ശരിയായ പരിധോധന അനിവാര്യമാണ്. മിക്കാവാറും രോഗങ്ങളും ചർമത്തിൽ മാറ്റങ്ങൾ വരുത്തും, ഇതിനെ ലീസിയൻസ് എന്നു പറയുന്നു, ഇതിനു വ്യത്യസ്ത തരങ്ങൾ ഉണ്ട്. മോർഫോളജി, കോൺഫിഗറേഷൻ, ലീസിയൻസിൻറെ രീതി എന്നിവ അടിസ്ഥാനമാക്കിയാണ് ത്വക്ക് രോഗങ്ങളുടെ ചികിത്സാ രീതി. മെഡിക്കൽ മേഖലയിൽ ഡെർമറ്റോളജി വിഭാഗമാണ്‌ ത്വക്ക് രോഗങ്ങളുമായി ബന്ധപ്പെട്ട ചികിത്സകൾ നടത്തുന്ന വിഭാഗം.

## അവലംബം

വർഗ്ഗം:രോഗങ്ങൾ
വർഗ്ഗം:ത്വക്ക് രോഗങ്ങൾ
വാളത്തുംഗൽ

കൊല്ലം നഗരത്തിനു സമീപമുളള ഒരു പ്രാന്തപ്രദേശമാണ് **വാളത്തുംഗൽ**. നഗരത്തിലെ ജനത്തിരക്കേറിയ ഒരു പ്രദേശമാണിത്. കൊല്ലം  കോർപ്പറേഷന്റെ അധികാരപരിധിയിൽ വരുന്ന മുപ്പതാമത്തെ വാർഡു കൂടിയാണിത്. വാളത്തുംഗലിനു വളരെ അടുത്തായി ഇരവിപുരം റെയിൽവേ സ്റ്റേഷൻ സ്ഥിതിചെയ്യുന്നു.

## പ്രധാന്യം
കൊല്ലം നഗരത്തിലെ ഗതാഗത ശൃംഖലയിൽ ഒരു പ്രധാന ഭാഗമാണ് വാളത്തുംഗൽ. സേലം-കന്യാകുമാരി ദേശീയപാത 66-നു സമീപമുളള പള്ളിമുക്കിൽ നിന്നു മൂന്നു കിലോമീറ്റർ അകലെയാണ് വാളത്തുംഗലിന്റെ സ്ഥാനം. 

മുമ്പ് വാളത്തുംഗലിനെ പടിഞ്ഞാറു ഭാഗമെന്നും കിഴക്കു ഭാഗമെന്നും രണ്ടായി തിരിച്ചിരുന്നു. 2005-ൽ ഇവയെ ഒരുമിപ്പിച്ചുകൊണ്ടാണ് ഇന്നത്തെ വാളത്തുംഗൽ രൂപീകരിച്ചത്. കൊല്ലം കോർപ്പറേഷന്റെ ഇരവിപുരം സോണിലാണ് വാളത്തുംഗൽ ഉൾപ്പെടുന്നത്.

ഇവിടെയുള്ള വിദ്യാലയങ്ങളും ആരാധനാലയങ്ങളും വാളത്തുംഗലിന്റെ  പ്രധാന്യം വർദ്ധിപ്പിച്ചിട്ടുണ്ട്. ഗവൺമെന്റ് വൊക്കേഷണൽ ഹയർ സെക്കൻഡറി സ്കൂളും ബോയ്സ് ഹൈസ്ക്കൂളുമാണ് ഇവിടുത്തെ പ്രധാന വിദ്യാലയങ്ങൾ. ഇരവിപുരം ഗവ. ഹോമിയോ ഫാർമസിയും റെയിൽവേ സ്റ്റേഷനുമെല്ലാം വാളത്തുംഗലിനോടു ചേർന്നാണ് സ്ഥിതിചെയ്യുന്നത്.

## അവലംബം

വർഗ്ഗം:കൊല്ലം ജില്ലയിലെ പട്ടണങ്ങൾ
വർഗ്ഗം:കൊല്ലം കോർപ്പറേഷൻ-വാർഡുകൾ
ജെന്യോണിസ്

ഓസ്ട്രേലിയയിൽ ജീവിച്ചിരുന്ന പറക്കാൻ കഴിവില്ലാതിരുന്ന ഒരിനം വലിയ പക്ഷിയാണ് ***ജെന്യോണിസ് ന്യൂടോണി*** - ***Genyornis newtoni***. മനുഷ്യരുടെ ആഗമനത്തോടെ 50000 വർഷങ്ങൾക്ക് മുൻപ് ഇവ ഭൂമിയിൽ നിന്നും അപ്രത്യക്ഷമായി. വാട്ടർഫൗൾ ആണ് ഇവയുടെ ഏറ്റവും അടുത്ത ബന്ധുക്കൾ. മാംസഭുക്കായ ജീവികളുടെ പ്രധാന ഭക്ഷണമായിരുന്നു ഈ പക്ഷികൾ. ഇവയുടെ അമിത ഭാരം മൂലം ഇവയ്ക്ക് ഓടി രക്ഷപ്പെടാനുള്ള സാദ്ധ്യത മറ്റു പക്ഷികളേ അപേക്ഷിച്ച് തുലോം കുറവായിരുന്നു. മനുഷ്യാഘാതവും കാലാവസ്ഥ മാറ്റങ്ങളുമാണ് ഇവയുടെ നാശത്തിനു കാരണമായി വിലയിരുത്തപ്പെടുന്ന രണ്ട് സിദ്ധാന്തങ്ങൾ. 700-ലധികം മുട്ടത്തോടുകളിൽ പഠനങ്ങൾ നടന്നു.  50,000 വർഷങ്ങൾക്കു മുൻപുള്ള ഗെന്യോർനിസ് പക്ഷികളുടെ മുട്ടത്തോടിലാണ് പഠനങ്ങൾ നടന്നത്. അവയിലെല്ലാം മുട്ടത്തോടിൽ ചുട്ടെടുത്തതിന്റെ പാടുകൾ കാണാമായിരുന്നു. ഇത് മനുഷ്യൻ തീക്കൂന കൂട്ടി അതിൽ തന്നെ ചുട്ടെടുത്തതാണെന്നുള്ള നിഗമനത്തിൽ എത്തി ചേർന്നു. കുറേ സ്ഥലങ്ങളിൽ നിന്നും തീപ്പാട് ഏൽക്കാത്ത മുട്ടകളും ലഭിച്ചു. 44,000–54,000 വർഷം പഴക്കമുള്ള മുട്ടത്തോടുകളിൽ മാത്രമേ തീച്ചൂട് ഏറ്റ പാടുള്ളൂ. ഈ കാലത്താണ് മനുഷ്യൻ ആദ്യമായി ഓസ്ട്രേലിയയിൽ എത്തപ്പെടുന്നത്. 2015-ൽ നടന്ന ഒരു പഠനത്തിൽ 200-ലധികം സ്ഥലങ്ങളിൽ നിന്നും ഇവയുടെ തീപ്പാടുള്ള മുട്ടത്തോടുകൾ കണ്ടെടുത്തിരുന്നു.

## അവലംബം

വർഗ്ഗം:വംശനാശം സംഭവിച്ച പക്ഷികൾ
വർഗ്ഗം:ഓസ്ട്രേലിയയിലെ പക്ഷികൾ
വർഗ്ഗം:വംശനാശം സംഭവിച്ച പറക്കാത്ത പക്ഷികൾ
തട്ടാമല

കൊല്ലം നഗരത്തിൻറെ തെക്കുകിഴക്കൻ അതിർത്തിയോടു ചേർന്നു കിടക്കുന്ന ഒരു പ്രദേശമാണ് **തട്ടാമല**. കേരളത്തിലെ പാലക്കാട്, തൃശ്ശൂർ, കൊച്ചി, ആലപ്പുഴ, കൊല്ലം, തിരുവനന്തപുരം എന്നീ പട്ടണങ്ങളെ ബന്ധിപ്പിക്കുന്ന ദേശീയപാത 66 (മുമ്പ് എൻ.എച്ച്. 47) ഈ പ്രദേശത്തു കൂടി കടന്നുപോകുന്നുണ്ട്. തെക്കേ ഇന്ത്യയിലെ തന്നെ ഒരു തിരക്കേറിയ പാതയാണിത്. സംസ്ഥാനത്തു ഗതാഗതക്കുരുക്ക് ഉണ്ടാകാൻ സാധ്യതയുള്ള സ്ഥലങ്ങളെ ഉൾപ്പെടുത്തി കേരള പോലീസ് തയ്യാറാക്കിയിരിക്കുന്ന കരിമ്പട്ടികയിൽ തട്ടാമലയും ഉൾപ്പെടുന്നു.

കൊല്ലം ഒരു നഗരമാകുന്നതിനു മുന്പ് വടക്കേവിള പഞ്ചായത്തിന്റെ ഭാഗമായിരുന്നു തട്ടാമല. 2000-ത്തിൽ വടക്കേവിള, കിളിക്കൊല്ലൂർ, ശക്തികുളങ്ങര, ഇരവിപുരം എന്നീ പഞ്ചായത്തുകളെ കൊല്ലം മുൻസിപ്പാലിറ്റിയിൽ ലയിപ്പിച്ചുകൊണ്ട് കൊല്ലം കോർപ്പറേഷൻ രൂപീകൃതമായി.

## പ്രധാന പൊതുമേഖലാ/സ്വകാര്യമേഖലാ സ്ഥാപനങ്ങൾ
* ട്രാവൻകൂർ മെഡിക്കൽ കോളേജ് ആശുപത്രി
* കാനറ ബാങ്ക് ,.തട്ടാമല ശാഖ
* ഗവൺമെനറ് എൽ.പി. സ്കൂൾ, ഇരവിപുരം
* സാരഥി ബജാജ്
* തയ്യിൽ ഫൈനാൻസ്
* കെ.ടി.എം. കൊല്ലം
* എസ്. എൻ. പബ്ലിക് സ്കൂൾ
* ഡിമോസ് ഫർണിച്ചർ
* ഡാംറോ ഫർണിച്ചർ
* ഹിമാലയ ചിട്ടി ഫണ്ട്. 
* Tasty dots Bakes&Juice

## അവലംബം

വർഗ്ഗം:കൊല്ലം ജില്ലയിലെ പട്ടണങ്ങൾ
ചെറുകുളത്തൂർ

കോഴിക്കോട് ജില്ലയിലെ പെരുവയൽ ഗ്രാമപഞ്ചായത്തിൽ ഉൾപ്പെടുന്ന പ്രദേശമാണ് **ചെറുകുളത്തൂർ**. കോഴിക്കോട് നഗരത്തിനു കിഴക്ക് ഭാഗത്തായി  ഏകദേശം 16 കിലോമീറ്റർ അകലെയാണ് ഈ ഗ്രാമം . ഇന്ത്യയിലെ ആദ്യത്തെ നേത്രദാന ഗ്രാമം എന്നറിയപ്പെടുന്ന ചെറുകുളത്തൂർ, ഇന്ന് സമ്പൂർണ അവയവദാന ഗ്രാമം കൂടിയാണ് . ചെറുകുളത്തൂരിലെ പുരോഗമന സംഘടനകളുടെ അകമഴിഞ്ഞ സഹായത്തോടെ, രാഷ്ട്രീയത്തിനതീതമായി, നേത്രദാന / അവയവദാന പ്രവർത്തനങ്ങൾക്ക് നേതൃത്വം നൽകുന്നത്  പ്രദേശത്തെ ഏറ്റവും വലിയ വായനശാലയായ സഖാവ്: കെ പി ഗോവിന്ദൻ കുട്ടി സ്മാരകവായനശാലയുടെ പ്രവർത്തകരാണ് .

## അവലംബം

വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
കന്യാകുമാരി വിളക്കുമാടം

തമിഴ്നാട്ടിലെ കന്യാകുമാരി മുനമ്പിനു സമീപത്തായി സ്ഥിതിചെയ്യുന്ന വിളക്കുമാടം. (Cape Camorin Lighthouse) 1971 നവംബർ നാലിനു പണിതീർത്തു.
## വിശദവിവരങ്ങൾ
പാനലുകൾ: 20 F 180 ഡിഗ്രിയിൽ 
പരിക്രമണം: മിനിറ്റിൽ 1.5  
ഫോക്കൽ തലത്തിന്റെ ഉയരം: 63.2 മീറ്റർ 
ഒപ്റ്റിക്കൽ വലിപ്പം: 3rd ഓഡർ (ചെറുത്) 
ഫോക്കൽ ദൂരം : 37.5 മീറ്റർ. 
പ്രകാശം: 150 വാട്ട്, 220 വോൾട്ട് മെറ്റൽ ഹാലൈഡ് ബൾബ്. മുന്ന് എണ്ണം ക്ലസ്റ്ററായി
ഫ്ലാഷിന്റെ സമയം : 0.66 സെക്കന്റ് 
തീവ്രത: 110988 cds
വിചലനം: തിരശ്ചീനം: 5 56', ലംബം: 1 59'
ശോഭ: 18 മൈൽ (atf = 0.60), 29 മൈൽ (0.74)
ഭൂമിശാസ്ത്രപരമായ പരിധി: 21 മൈൽ 

വർഗ്ഗം:ഇന്ത്യയിലെ വിളക്കുമാടങ്ങൾ
മൗറീസ്യോ പോളിനി

ഇറ്റാലിയൻ  പിയാനോ വാദകനാണ് **മൗറീസ്യോ പോളിനി**  (ജ: ജനു: 5, 1943 ).പതിമൂന്നാം വയസ്സിൽ തന്നെ പിയാനോ വായിച്ചുതുടങ്ങിയ പോളിനി ആദ്യകാലത്തെ അദ്ധ്യാപകർ കാർലോ ലൊണാറ്റിയും കാർലോ വിഡുസ്സോയും ആയിരുന്നു. അന്താരാഷ്ട്ര  മത്സര വേദികളിലും സജീവമായി പ്രകടനം നടത്തിയിരുന്ന പോളിനി ആർതർ റൂബിൻസ്റ്റീനിന്റെ അഭിനന്ദനത്തിനും അക്കാലത്ത് പാത്രമായി.
## പ്രധാന ബഹുമതികൾ
*ഗ്രാമി പുരസ്ക്കാരം
*പ്രീമിയം ഇമ്പീര്യല്
## പുറംകണ്ണി
* Maurizio Pollini interview by Bruce Duffie (October 1997)
## അവലംബം

വർഗ്ഗം:സംഗീതജ്ഞർ
ആൽഡ്രോവാൻഡ

കീടഭോജിസസ്യങ്ങളിൽ വരുന്ന ഒരു ജനുസാണ് **ആൽഡ്രോവാൻഡ (Aldrovanda)**. ചെറുകീടങ്ങളെ ആകർഷിച്ച് കെണിയിലാക്കി ദഹിപ്പിച്ച് ആഹാരമാക്കാനുള്ള ഘടനാവിശേഷങ്ങളോടു കൂടിയ സസ്യങ്ങളെയാണ് കീടഭോജിസസ്യങ്ങൾ (insectivorous plants) എന്നുവിളിക്കുന്നത്. ബൊലൊഗ്നയിലെ ബൊട്ടാണിക്കൽ ഗാർഡനായ ഓർട്ടൊ ബൊട്ടാണിക്കൊ ഡെൽയൂണിവേഴ്സിറ്റ ഡി ബൊലൊഗ്നയുടെ സ്ഥാപകനായ യുലീസ്സെ ആൽഡ്രോവാൻഡ യുടെ ഓർമക്കായാണ് ഈ ജീനസ്സിന്  ആൽഡ്രോവാൻഡ എന്ന പേരുവന്നത്. ഈ ജീനസ്സിലെ ഒരുപാടു സസ്യങ്ങൾ നാമാവശേഷമായവയാണ്. ആൽഡ്രോവാൻഡ  വെസിക്കുലോസ അഥവാ വാട്ടർവീൽ എന്ന സസ്യം ആൽഡ്രോവാൻഡ ജീനസ്സിൽ നിലനിൽക്കുന്ന സസ്യങ്ങളിലൊന്നാണ്, ഈ സസ്യത്തെ ലോകത്തിന്റ പലഭാഗത്തു  (യൂറോപ്പ്, ഏഷ്യ, ആഫ്രിക്ക, ഓസ്ട്രേലിയ) നിന്നും കണ്ടതായി രേഖപ്പെടുത്തിയിട്ടുണ്ട്.

## വിവരണം
ആൽഡ്രോവാൻഡ വെസിക്കുലോസ വെള്ളത്തിൽ പൊങ്ങിക്കിടക്കുന്ന, വേരുകളില്ലാത്ത, ചെറിയ ജല സസ്യമാണ്. ഇവയുടെ നീളം 1.5 മുതൽ 20 സെ.മി. ആണ്. ഇവയുടെ കാണ്ഠത്തിൽ വായു അറകൾ ഉണ്ട്. കാണ്ഠത്തിന്റെ ഓരോ  3 മുതൽ 4 സെ.മി. വരെയുള്ള ഭാഗങ്ങളിൽ നിന്നും ഓരോ ശാഖകൾ രൂപപ്പെടുനിന്നു, 11മി.മി. മാത്രം വലിപ്പം വെക്കുന്ന ഓരോ ശാഖയിലും 5 മുതൽ 9 ഇലകൾ വരെ കാണാം. കരയിലുള്ള കീടഭോജി സസ്യങ്ങളേക്കാൾ വേഗത്തിൽ  വളരുന്ന കീടഭോജിസസ്യങ്ങളാണ്  ആൽഡ്രോവാൻഡ  വെസിക്കുലോസ. ചില സമയത്ത് ഒരു ദിവസം 4 മുതൽ 9 മി.മി. വരെ വളരാറുണ്ട്. മിതോഷ്ണമേഖലകളിൽ  ശീതകാലത്ത് ഇത്തരം ചെടികൾ നിദ്രാവസ്ഥയിൽ  ആയിരിക്കും. ഉഷ്ണമേഖലയിൽ ആൽഡ്രോവാൻഡ  വെസിക്കുലോസ  ചെടികൾ നിദ്രാവസ്ഥയിലേക്ക് പോകാറില്ല. ചൂടുകൂടിയ പ്രദേശങ്ങളിലാണ് (25 °C ൽ) ഇത്തരം ചെടികൾ പുഷ്പിക്കുന്നതും വിത്തുകളുണ്ടാകുന്നതും. ചൂട്  25 °C ൽ കൂടുതലാണെങ്കിൽ ആൽഡ്രോവാൻഡ  വെസിക്കുലോസ ഒരുപ്രാവശ്യം മാത്രമേ പുഷ്പിക്കാറുള്ളു. ഇവയുടെ പൂക്കൾക്ക് വെള്ള/ഇളം റോസ് നിറമായിരിക്കും. മിതോഷ്ണമേഖലകളിൽ ഇവ പുഷ്പിക്കാറില്ല, പരാഗണം നടക്കാതെയാണ് ഇത്തരം മേഖലകളിൽ പുതിയ സസ്യങ്ങളുണ്ടാകുന്നത്.
ആറോളം പരുപരുത്ത രോമങ്ങളും  60-80 പല്ലുകളും ഇലകളുടെ അഗ്രഭാഗത്തായി സജ്ജീകരിച്ചാണ്  ആൽഡ്രോവാൻഡ  വെസിക്കുലോസ അതിന്റെ കെണികളൊരുക്കിയിരിക്കുന്നത് . കെണികൾക്കുള്ളിലായി ഉത്തേജകരോമങ്ങളുണ്ട്, ഇവ ഇര കെണിയിലകപ്പെട്ടാൽ കെണി അടയ്ക്കുവാനായി സഹായിക്കുന്നു. 0.01 – 0.02 സെക്കന്റാണ് കെണി അടയ്ക്കുന്നതിന്റെ വേഗത.
## വംശനാശം സംഭവിച്ച സ്പീഷിസുകൾ
വിത്തുകളുടേയും പരാഗരേണുക്കളുടേയും ഫോസിലുകളിൽ നിന്നാണ്  വംശനാശം സംഭവിച്ച സ്പീഷിസുകൾ തിരിച്ചറിഞ്ഞത്. ഫോസിൽ പാളികളിൽ നിന്നും തിരിച്ചറിഞ്ഞ സ്പീഷിസാണ് ആൽഡ്രോവാൻഡ  ഇനോപ്പിനേറ്റ.

## സ്പീഷിസുകൾ

*ആൽഡ്രോവാൻഡ  ബോറിസ്തെനിക്ക
*ആൽഡ്രോവാൻഡ  ക്ലവാറ്റ
*ആൽഡ്രോവാൻഡ  ഡോക്ടുറോവ്സ്കയി
*ആൽഡ്രോവാൻഡ  എലെനോറ്യ
*ആൽഡ്രോവാൻഡ  യൂറോപ്പ്യ
*ആൽഡ്രോവാൻഡ  ഇനോപ്പിനേറ്റ
*ആൽഡ്രോവാൻഡ  ഇന്റർമീഡിയ
*ആൽഡ്രോവാൻഡ  കുപ്രിയാനോവെ
*ആൽഡ്രോവാൻഡ  മെഗലൊപോലിറ്റിന
*ആൽഡ്രോവാൻഡ  നാന
*ആൽഡ്രോവാൻഡ  ഒവാറ്റ
*ആൽഡ്രോവാൻഡ  പ്രെവെസിക്കുലോസ
*ആൽഡ്രോവാൻഡ  റുഗോസ
*ആൽഡ്രോവാൻഡ  സിബ്രിക്ക
*ആൽഡ്രോവാൻഡ  സൊബൊലെവി
*ആൽഡ്രോവാൻഡ
*ആൽഡ്രോവാൻഡ  വെസിക്കുലോസ
*ആൽഡ്രോവാൻഡ  സൂസൈ

അറിയപ്പെടാത്ത സ്പീഷിസുകൾ ഇനിയുമുണ്ട്. വിത്തുകളിൽ നടത്തിയ SEM പരീക്ഷണങ്ങളിൽ കാണുന്നുണ്ടെങ്കിലും പലതരത്തിൽ സ്പീഷിസുകളെ വേർതിരിച്ചിരിക്കുന്നതെപ്പറ്റി വിമർശനങ്ങളുണ്ട്.

## അവലംബം

## പുറത്തേക്കുള്ള കണ്ണികൾ

വർഗ്ഗം:സസ്യജനുസുകൾ
വർഗ്ഗം:കീടഭോജിസസ്യങ്ങൾ
എബണേസീ

എരികേൽസ് നിരയിലെ ഒരു സസ്യകുടുംബമാണ് **എബണേസീ (Ebenaceae)**. സംഗീത ഉപകരണങ്ങളും കൗതുകവസ്തുക്കളും ഉണ്ടാക്കാൻ ഉപയോഗിക്കുന്ന കരിമരം ഉൾപ്പെടുന്ന കുടുംബമാണിത്. 4 ജനുസുകളിലായി 768 സ്പീഷിസ് മരങ്ങളും കുറ്റിച്ചെടികളും ഉൾപ്പെടുന്ന ഇവ ഉഷ്ണമേഖലാപ്രദേശങ്ങളിൽ ലോകത്ത് എമ്പാടും കണ്ടുവരുന്നുണ്ട്. തടിക്കും ഭക്ഷ്യയോഗ്യമായ പഴങ്ങൾക്കുവേണ്ടിയും അലങ്കാരത്തിനായും ഇവയെ വളർത്തുന്നുണ്ട്. ഈ കുടുംബത്തിലെ മൗറീഷ്യസിൽ കാണുന്ന മൗറീഷ്യസ് എബണിയെ 17 -ആം നൂറ്റാണ്ടിൽ ഡച്ചുകാർ അമിതമായി മുറിക്കുകയുണ്ടായി. 

## ജനുസുകൾ
എബണേസീ കുടുംബത്തിൽ നാലു ജനുസുകളാണുള്ളത്. ഒരിക്കൽ അല്ലെങ്കിൽ മറ്റൊരിക്കൽ കഴിഞ്ഞ നൂറ്റാണ്ടിൽ 7 ജനുസുകകൾ വരെ ഈ കുടുംബത്തിൽ ഉൾപ്പെടുത്തിയിരുന്നു. എന്നാൽ തന്മാത്രാപഠനങ്ങൾ ഇതിനെ നാലിൽ ഒതുക്കി.

## കേരളത്തിൽ കാണുന്നവ
എബണേസീ സസ്യകുടുംബത്തിലെ കേരളത്തിൽ കണ്ടുവരുന്ന ചിലമരങ്ങൾ ഇവയാണ്.
കാട്ടുതുവര,
തെണ്ട്,
മലയകത്തി,
കാരി (മരം),
കാരമരം,
ചെറുതുവര,
പനച്ചി,
കരിമരം,
എലിച്ചുഴി,
കാക്കക്കരിമരം,
മെരുവാലം,
കരി (മരം),
കരിന്താളി,
കരുങ്ങാലി,
കരിഞ്ചോര,
കാട്ടുപനച്ചി,
ഇലക്കട്ട,
മഞ്ഞത്തുവര,
കരിമരം (Diospyros crumenata),
അകിൽ (Aquilaria malaccensis)

## അവലംബം

## പുറത്തേക്കുള്ള കണ്ണികൾ

വർഗ്ഗം:സസ്യകുടുംബങ്ങൾ
ഉഷ്ണമേഖലാകൊടുങ്കാറ്റ്

ഉഷ്ണമേഖല പ്രദേശത്ത്  സമുദ്രങ്ങൾക്ക് മുകളിൽ രൂപപ്പെടുന്ന ശക്തമായ കൊടുങ്കാറ്റുകളാണ് **ഉഷ്ണമേഖല കൊടുങ്കാറ്റുകൾ** . ഒരു ന്യൂനമർദ്ദത്തിനു  ചുറ്റുമായി വളരെ ശക്തിയിൽ , ചുഴിയുടെ രൂപത്തിൽ കറങ്ങുന്നതിനാൽ ഇവയെ **ഉഷ്ണമേഖല ചുഴലിക്കാറ്റുകൾ** എന്നും വിളിക്കാറുണ്ട് . ശക്തിയിലുള്ള കാറ്റും പേമാരിയോടും കൂടിയുള്ള വലിയ രൂപമാണ്‌ ഇത്തരം കൊടുങ്കാറ്റുകകൾക്ക് ഉണ്ടാവുക. ഓരോ പ്രദേശത്തും ഇത്തരം ചുഴലികാറ്റുകൾക്ക് വ്യത്യസ്തമായ പേരുകളുണ്ട് . വളരെ തീവ്രതയുള്ള ഉഷ്ണ മേഖല കൊടുങ്കാറ്റുകളെ വടക്കുപടിഞ്ഞാറു പസഫിക് സമുദ്രത്തിൽ ടൈഫൂൺ എന്നാണ് വിളിക്കാറ് . വടക്ക് അറ്റ്‌ലാന്റിക് സമുദ്രത്തിലും , പസിഫിക് സമുദ്രത്തിന്റെ ചില ഭാഗങ്ങളിലും അവയെ ഹരികെയിൻ എന്ന് പറയും. ഇന്ത്യൻ മഹാസമുദ്രത്തിലാണ് ഉണ്ടായിരിക്കുന്നതെങ്കിൽ അവയെ ചുഴലി എന്ന അർഥം വരുന്ന **സൈക്ലോൺ** എന്ന് വിളിക്കും . ഇത്തരം കൊടുങ്കാറ്റുകൾ തീര പ്രദേശത്ത് വളരെ കനത്ത നാശനഷ്ടമാണ് ഉണ്ടാക്കുക. സമുദ്രത്തിൽ നിന്നും കരയിലേക്ക് പ്രവേശിക്കുന്നതോടെ ഇവ ക്രമേണ നശിച്ചു പോവുന്നു. ചുഴലിക്കാറ്റുകൾക്ക്  സമുദ്രോ പരിതലത്തിൽ ശക്തമായ തിരകൾ ഉണ്ടാക്കാൻ കഴിയും,കൂടാതെ  സമുദ്ര ജല നിരപ്പ് ഉയർത്തുകയും ചെയ്യും .  ഇങ്ങനെ ചുഴലിക്കാറ്റു മൂലം സമുദ്ര ജലനിരപ്പ്‌ ഉയരുന്നതിനെ സ്റ്റോം സർജ്  എന്ന് പറയുന്നു.  സ്റ്റോം സർജ്നു തീര പ്രദേശത്ത് വലിയ തോതിലുള്ള വെള്ളപ്പൊക്കം ഉണ്ടാക്കുവാൻ കഴിയും
## ഭൌതിക ഘടന
മർദ്ദം വളരെ കുറഞ്ഞ ഒരു കേന്ദ്രത്തിനു ചുറ്റും വളരെ ശക്തിയിൽ കറങ്ങുന്ന രൂപമാണ്‌  ഉഷ്ണമേഖല ചുഴലികാറ്റുകളുടെത് . ഈ ന്യൂനമർദ്ദ മേഖല സമുദ്രനിരപ്പ് മുതൽ മുകളിലേക്ക്  അന്തരീക്ഷത്തിൽ  വരെ വ്യാപിച്ചു കിടക്കുന്നു . ഇവയിൽ , സാധരണ ഗതിയിൽ ഏറ്റവും മർദ്ദം കുറഞ്ഞ മേഖല സമുദ്രനിരപ്പിനോട് ചേർന്നാണ് കാണാറ് .  ന്യൂനമർദ്ദ പ്രദേശത്തിന്റെ കേന്ദ്രസ്ഥാനത്തെ താപനില  അതിനു സമീപ പ്രദേശങ്ങളിൽ നിന്നും ഉയർന്നു നിൽക്കുന്നതിനാൽ ഇവയെ വാം കോർ സിസ്റ്റം എന്നും വിളിക്കുന്നു . ഇങ്ങനെ മർദ്ദം കുറഞ്ഞ കേന്ദ്ര ഭാഗത്തേക്ക്   താരതമ്യേന മർദ്ദം  കൂടിയ സമീപ ഭാഗങ്ങളിൽ നിന്നും , മർദ്ദ വ്യത്യസ ബലം മൂലം , ശക്തമായ വായു സഞ്ചാരം ഉണ്ടാകും. ശരാശരി   200 - 300 കിലോമീറ്റർ പരിധിയിൽ നിന്ന് ഇങ്ങനെ വായു പ്രവാഹം ഉണ്ടാവുന്നതിനാൽ  ഭൂമിയുടെ ഗ്രഹണ ബലമായി ഉണ്ടാവുന്ന കൊറിയൊളിസ്  ബലത്തിനു ഈ വായു പ്രവാഹത്തിനെ സ്വാധീനിക്കാൻ കഴിയും, ഇതിന്റെ കൂടെ ഭൌമ ഉപരിതലത്തിലെ ഘർഷണ ബലം കൂടെ സ്വാധീനം ചെലുത്തും . ഇങ്ങനെ മൂന്നു ബലങ്ങൾ തമ്മിൽ ഉള്ള സന്തുലനത്തിൽ ആയിരിക്കും . ഈ സന്തുലനം കേന്ദ്രഭാഗത്തേക്ക് പ്രവേശിക്കുന്ന കാറ്റിന് ഒരു ചുഴിയുടെ രൂപം നല്കുന്നു.

ന്യൂനമർദ്ദ കേന്ദ്രത്തിനു ചുറ്റുമായി വളരെ ശാന്തമായ, മേഘങ്ങൾ ഒന്നും ഇല്ലാത്ത വൃത്താകൃതിയിലുള്ള  പ്രദേശത്തെയാണ്‌  ചുഴലിക്കാറ്റിന്റെ കണ്ണ് എന്ന് വിളിക്കുന്നത്‌ (eye). ചുഴലിക്കാറ്റിന്റെ കണ്ണിലൂടെ, ട്രോപോപൗസ് മുതൽ സമുദ്ര നിരപ്പ് വരെ , തഴേക്കുള്ള വായു സഞ്ചാരം  മേഘങ്ങളുടെ രൂപികരണത്തെ തടയുന്നത് കൊണ്ടാണ്  ഇങ്ങനെ സംഭവിക്കുന്നത്‌ . ശരാശരി   30 - 60 കിലോമീറ്റർ ആയിരിക്കും ഒരു ഉഷ്ണമേഖല ചുഴലിക്കാറ്റിന്റെ കണ്ണിന്റെ വലിപ്പം .ഉപഗ്രഹ ചിത്രങ്ങളിൽ നിന്നും ഈ ഭാഗം കൃത്യമായി മനസ്സിലാക്കാൻ സാധിക്കുന്നതാണ് .

കേന്ദ്രഭാഗത്തേക്ക് അടുക്കുന്ന വായു കണ്ണിനു ചുറ്റും  കറങ്ങി മുകളിലേക്ക് ഉയർന്നു ട്രോപോപൗസിന്  അടുത്തായി പുറത്തേക്ക് പോവുന്നു , ഇങ്ങനെ ഉയരുന്ന സമയത്ത് വായുവിൽ ഉണ്ടാവുന്ന ബാഷ്പം വലിയ തോതിൽ  കുമുലോ നിംബസ് മേഘങ്ങൾ രൂപപ്പെടാൻ കാരണമാവുന്നു . ഈ മേഘങ്ങളാണ് പേമാരിയായി പെയ്യുന്നത്.
## രൂപപ്പെടൽ പ്രക്രിയ

## ഇന്ത്യൻ മഹാസമുദ്രവും ചുഴലിക്കാറ്റുകളും
## നാശനഷ്ടം
## പ്രവചനം

വർഗ്ഗം:പുതുമുഖലേഖനം
വർഗ്ഗം:കാറ്റുകൾ
സ്ട്രൈക്‌നസ് ഇലക്ട്രി

ലക്ഷക്കണക്കിന് വർഷങ്ങൾക്ക് മുമ്പ് വംശമറ്റുപോയ ഒരു സസ്യമാണ് **സ്ട്രൈക്‌നസ് ഇലക്ട്രി**.. കാഞ്ഞിരത്തിന്റെ ജനുസിൽപ്പെട്ട ഈ സസ്യവും മാരകവിഷമായ സ്‌ട്രൈക്ക്‌നൈൻ (strychnine) ഉൽപ്പാദിപ്പിക്കുന്നതാണ്. ഓറിഗൺ സ്റ്റേറ്റ് യൂണിവേഴ്സിറ്റിയിലെ ശാസ്ത്രജ്ഞർ 1986 -ൽ ശേഖരിച്ച 500 -ഓളം ഫോസിലുകളിൽ പഠനം നടത്തുമ്പോഴാണ് ആംബറിനുള്ളിൽ കുടുങ്ങിക്കിടക്കുന്ന ഈ പൂവിനെയും കണ്ടത്. മൂന്നുകോടി വർഷങ്ങൾക്കു മുൻപ് ആംബറിനുള്ളിൽ കുടുങ്ങിയ ഈ പൂവ് ഡൊമിനിക്കൻ റിപ്പബ്ലിക്കിലെ ഒരു ആംബർ ഖനിയിൽ നിന്നാണ് കണ്ടെത്തിയത്.

## അവലംബം

## പുറത്തേക്കുള്ള കണ്ണികൾ

വർഗ്ഗം:വംശനാശം നേരിട്ട സസ്യങ്ങൾ
വർഗ്ഗം:ലൊഗാനിയേസീ
സ്ട്രൈക്‌നസ്

ലൊഗാനിയേസീ സസ്യകുടുംബത്തിലെ ഒരു ജനുസാണ് **സ്ട്രൈക്‌നസ് (Strychnos)**. സ്വീകൃതമായ നൂറോളം സ്പീഷിസുകൾ ഈ ജനുസിലുണ്ട്. (പരിഹൃതമാവാതെ 200 -ഓളം വേറെയും). മിക്കവയും മരങ്ങളോ വലിയ വള്ളികളോ ആണ്. ഉഷ്ണമേഖലാപ്രദേശങ്ങളിൽ വ്യാപകമായി കാണുന്നു. വിഷമായ സ്ട്രൈക്‌നിൻ മുതലായ ആൽക്കലോയിഡുകൾ ഈ ജനുസിന്റെ വേരിലും തടിയിലും ഇലയിലും എല്ലാമുണ്ട്. കാഞ്ഞിരം, തേറ്റാമ്പരൽ മുതലായവ ഈ ജനുസിലെ അംഗങ്ങളാണ്.
## അവലംബം

## പുറത്തേക്കുള്ള കണ്ണികൾ
*http://www.iwaponline.com/jwh/003/0027/0030027.pdf 

വർഗ്ഗം:സസ്യജനുസുകൾ
ലൊഗാനിയേസീ

ജെൻഷ്യാനെയിൽസ് നിരയിൽപ്പെട്ട ഒരു സസ്യകുടുംബമാണ് **ലൊഗാനിയേസീ (Loganiaceae)**. 13 ജനുസുകൾ ഉള്ള ഇതിലെ അംഗങ്ങൾ ഉഷ്ണമേഖലാപ്രദേശങ്ങളിൽ കാണപ്പെടുന്നു.

## അവലംബം

## പുറത്തേക്കുള്ള കണ്ണികൾ

വർഗ്ഗം:സസ്യകുടുംബങ്ങൾ
വർഗ്ഗം:ലൊഗാനിയേസീ
ഡേവിഡ് ഡീൻ ഷുൾമാൻ

പ്രമുഖ ഇൻഡോളജിസ്റ്റാണ് **ഡേവിഡ് ഡീൻ ഷുൾമാൻ (David Dean Shulman)** . ഇന്ത്യൻ ഭാഷകളിൽ അഗാധ പാണ്ഡിത്യമുള്ള ഡേവിഡിന് 2016 ൽ ഇസ്രയേലി പ്രൈസ് ഫോർ റിലീജിയസ് സ്റ്റഡീസ് ആൻഡ് ഫിലോസഫി പുരസ്കാരം ലഭിച്ചു. തെക്കേ ഇന്ത്യയിലെ മതങ്ങളുടെ ചരിത്രം, ഭാരതീയ കവിത, തമിഴ് ഇസ്ലാം, ദ്രാവിഡ വ്യാകരണം, കർണാടക സംഗീതം തുടങ്ങിയ മേഖലകളിൽ നിരവധി പഠനങ്ങൾ നടത്തി.  ജെറുസലേമിലെ ഹീബ്രു സർവകലാശാലയിലെ ഭാരതീയ പഠന - താരതമ്യ മത പഠന വകുപ്പിന്റെ മുൻ തലവനാണ്. തമിഴിലും സംസ്കൃതത്തിലും ഗവേഷണ ബിരുദങ്ങൾ നേടിയിട്ടുണ്ട്. ലണ്ടൻ സർവകലാശാലയിൽ നിന്ന് ശൈവ സ്ഥല  പുരാണങ്ങളെ സംബന്ധിച്ച പഠനത്തിനാണ് 1971 ൽ ഗവേഷണ ബിരുദം ലഭിച്ചത്. 

ഇസ്രയേൽ - പലസ്തീൻ സമാധാന സമിതി പ്രവർത്തകനാണ്. 
## കൃതികൾ
*1974 *Hamiqdash vehamayim* (poem), Neuman Press, Tel Aviv.
*1980 *Tamil Temple Myths: Sacrifice and Divine Marriage in the South Indian Saiva Tradition*, Princeton University Press.
*1985 *The King and the Clown in South Indian Myth and Poetry*, Princeton University Press.
*1986 *Perakim Bashira Hahodit,* (Lectures on Indian Poetry), Israeli Ministry of Defence, Tel Aviv.
*1990 *Songs of the Harsh Devotee: The Tevaram of Cuntaramurttinayanar*, Dept. of South Asian Studies, University of Pennsylvania.
*1993 *The Hungry God: Hindu Tales of Filicide and Devotion*, University of Chicago Press.
*1997 (with Don Handelman), *God Inside Out. Siva’s Game of Dice*, Oxford University Press, New York.
*1997 (with Priya Hart), *Sanskrit, Language of the Gods*, (Hebrew) Magnes Press, Jerusalem
*1998 (with Velcheru Nayayana Rao), *A Poem at the Right Moment: Remembered Verses from Premodern South Indiaìì, University of California Press.
*2001 *The Wisdom of Poets: Studies in Tamil, Telugu, and Sanskrit*, Oxford University Press, New Delhi.
*2002 (with Velcheru Narayana Rao and Sanjay Subrahmanyan), *Textures of Time: Writing History in South India*, Paris, Seuil, Permanent Black, Delhi.
*2002 (with Velcheru Narayana Rao), *Classical Telugu Poetry: An Anthology,* University of California Press, Oxford University Press, New Delhi.
*2002 (with Velcheru Narayana Rao), *The Sound of the Kiss, or the Story that Must be Told. Pingali Suranna’s Kaḷāpūrṇōdayamu*, Columbia University Press.
*2002 (with Velcheru Narayana Rao), *A Lover’s Guide to Warangal. The  Kridabhiramamu of Vallabharaya*, Permanent Black, New Delhi.
*2004 (with Don Handelman), *Siva in the Forest of Pines. An Essay on Sorcery and Self-Knowledge*, Oxford University Press.
*2006 (Translation, with Velcheru Narayana Rao)*The Demon's Daughter: A Love Story from South India,*(by Piṅgaḷi Sūrana) SUNY Press, Albany.
*2005 (with Velcheru Narayana Rao), *God on the Hill: temple poems from Tirupati*, Oxford University Press, New York.
*2007 *Dark Hope: Working for Peace in Israel and Palestine*,University of Chicago Press.
*2008 *Spring, Heat, Rains: A South Indian Diary,'' University of Chicago Press.
## പുരസ്കാരങ്ങൾ
* ഇസ്രയേലി പ്രൈസ് ഫോർ റിലീജിയസ് സ്റ്റഡീസ് ആൻഡ് ഫിലോസഫി പുരസ്കാരം (2016)
## അവലംബം


വർഗ്ഗം:ഇൻഡോളജിസ്റ്റുകൾ
വർഗ്ഗം:1949-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ചരിത്രകാരന്മാർ
വർഗ്ഗം:ഇസ്രയേലി ചരിത്രകാരന്മാർ
വർഗ്ഗം:ഇസ്രയേലി കവികൾ
വർഗ്ഗം:ഇസ്രയേലി ജൂതർ
വർഗ്ഗം:അമേരിക്കൻ ഭാഷാശാസ്ത്രജ്ഞർ
വർഗ്ഗം:മതചരിത്രകാരന്മാർ
വർഗ്ഗം:ദ്രാവിഡോളജിസ്റ്റുകൾ
തൂത്തൻഖാമൻ

18 -ആം വംശത്തിലെ ഈജിപ്‌ത് ഭരിച്ചിരുന്ന ഫറവോ ആയിരുന്നു **തൂത്തൻഖാമൻ (Tutankhamun)**. ഭരണകാലം ഏതാണ്ട് 1332–1323 BC. *ടുട് രാജാവ്* എന്നാണ് നാട്ടുഭാഷയിൽ പറയുന്നത്. അമാർണ എഴുത്തുകളിൽ കാണുന്ന *നിഭുരേരയയും* തൂത്തൻഖാമൻ തന്നെയാണെന്നു കരുതിപ്പോരുന്നു. 1922 -ൽ തൂത്തൻഖാമനെ അടക്കം ചെയ്ത അറ ഒരുവിധ മാറ്റവും സംഭവിക്കാത്ത രീതിയിൽ ഹോവാർഡ് കാർട്ടർ കണ്ടുപിടിച്ചത് ലോകമാസകലം വാർത്തയായി. ഇപ്പോൾ ഈജിപ്‌ഷ്യൻ മ്യൂസിയത്തിലുള്ള തൂത്തൻഖാമന്റെ മുഖംമൂടി ലോകപ്രസിദ്ധമാണ്. 2010 -ൽ നടത്തിയ DNA പരിശോധനകൾ പ്രകാരം തൂത്തൻഖാമൻ അഖ്നാതെന്റെ മകനാണെന്ന് തെളിഞ്ഞിട്ടുണ്ട്. ഫറവോമാരെ ശല്യപ്പെടുത്തുന്നവർക്ക് ഉണ്ടാകുന്ന, കള്ളന്മാരായാലും പര്യവേഷകരായാലും, ദുർമ്മരണങ്ങൾ ഫറാവോമാരുടെ ശാപം എന്ന് അറിയപ്പെടുന്നു.

## അവലംബം

## പുറത്തേക്കുള്ള കണ്ണികൾ

വർഗ്ഗം:ഈജിപ്തിലെ ചരിത്രസ്മാരകങ്ങൾ
വർഗ്ഗം:ഈജിപ്ഷ്യൻ പുരാണകഥാപാത്രങ്ങൾ
വർഗ്ഗം:ക്രി.മു. 2-ആം സഹസ്രാബ്ദത്തിൽ ജനിച്ചവർ
വർഗ്ഗം:ക്രി.മു. 2-ആം സഹസ്രാബ്ദം
വർഗ്ഗം:ക്രി.മു. 2-ആം സഹസ്രാബ്ദത്തിൽ ജനിച്ചവർ
വർഗ്ഗം:മലേറിയ ബാധിച്ച് മരിച്ചവർ‎
വർഗ്ഗം:ഫറവോകൾ
ജോസ് തിയേറ്റർ

കേരളത്തിലെ ആദ്യത്തെ സ്ഥിരം സിനിമാ തിയേറ്ററാണ് **ജോസ് തിയേറ്റർ**.കാട്ടൂക്കാരൻ വാറുണ്ണി ജോസഫ് സ്ഥാപിച്ച ഈ തിയേറ്റർ സ്ഥിതിചെയ്യുന്നത് തൃശ്ശൂർ നഗരത്തിലെ സ്വരാജ് റൗണ്ടിലാണ്. ജോസ് ഇലട്രിക്കൽ ബയോസ്കോപ് എന്നാണ് ഈ തീയ്യറ്റർ ആദ്യകാലത്ത് അറിയപ്പെട്ടിരുന്നത്

## അവലംബം

വർഗ്ഗം:തൃശ്ശൂർ ജില്ലയിലെ വിനോദസഞ്ചാരകേന്ദ്രങ്ങൾ
വർഗ്ഗം:കേരളത്തിലെ ആദ്യകാല സിനിമാ തിയറ്ററുകൾ
വർഗ്ഗം:തൃശ്ശൂരിലെ കെട്ടിടങ്ങളും നിർമ്മിതികളും